open-index/open-wikipedia-markdown huggingface dataset:
ആസ്ട്രോലാബ്

thumb|Astrolabe quadrant, England, 1388
ചരിത്രത്തിൽ ഗോളശാസ്ത്രജ്ഞരും നാവികരും സഞ്ചാരികളും ഉപയോഗിച്ചിരുന്ന ഒരു ഉപകരണമാണ് **ആസ്ട്രോലാബ്**  **astrolabe** (). സൂര്യൻ, ചന്ദ്രൻ, നക്ഷത്രങ്ങൾ, ഗ്രഹങ്ങൾ എന്നിവ സ്ഥാനം നിർണ്ണയിക്കാനും പ്രവചിക്കാനും, അതിനനുസരിച്ച് പ്രദേശികമായി അക്ഷാംശ-രേഖാംശ സ്ഥാനങ്ങൾ നിർണ്ണയിക്കുവാനും ഇതുവഴി സാധിച്ചിരുന്നു. രാശികളും ഇതുമുഖേന നിർണ്ണയിക്കാനാവും. മുസ്ലിം നമസ്കാര സമയം കണക്കാക്കാനും ഖിബ്ലയുടെ ദിശ നിർണ്ണയിക്കുവാനും ആസ്ട്രോലാബ് ഉപയോഗിച്ചിരുന്നു.

[thumb|Three [House of Capet|Capetian French scholars consulting an astrolabe, ca. AD 1200]]
[thumb|A [Persian (Iranian) astrolabe from 1208]]
[thumb|The [spherical astrolabe from medieval Islamic astronomy]]
[250px|thumb|A Treatise on the astrolabe by [Nasir al-Din al-Tusi, Isfahan 1505]]

## ചരിത്രം
മധ്യകാല ഇസ്ലാമിക സുവർണ്ണയുഗത്തിൽ ആണ് ആസട്രോലാബ് കണ്ടുപിടിക്കുന്നത്. സഞ്ചാരികളുടെ നിരീക്ഷണാനുഭവങ്ങളും സ്വന്തം അറിവുകളും ചേർത്ത് അറബി പണ്ഡിതർ നക്ഷത്ര ചാർട്ടുകളും നിരീക്ഷണോപകരണങ്ങളും നിർമ്മിച്ചു.. ആദ്യമായി ആസ്ട്രോലാബ് നിർമ്മിച്ചതായി റിപ്പോർട്ട് ചെയ്യപ്പെടുന്നത് എട്ടാം നൂറ്റാണ്ടിലെ മുസ്ലിം ഗണിതശാസ്ത്രജ്ഞനായ മുഹമ്മദ് അൽ ഫസാരിയാണ്.  
ഗോളശാസ്ത്രത്തിന് ഗണിതശാസ്ത്രത്തിന്റെ പശ്ചാത്തലമൊരുക്കുന്നത് മധ്യകാല ഇസ്ലാമികയുഗത്തിലെ പ്രസിദ്ധ ഗോളശാസ്ത്രജ്ഞനായ അൽ ബത്താനി തന്റെ *Kitab az-Zij* (കിതാബു അസ്സിജ്-ca. 920&nbsp;AD) എന്ന ഗ്രന്ഥത്തിലൂടെയാണ്.*De Motu Stellarum* എന്ന പേരിൽ ഈ കൃതി ലാറ്റിനിൽ വിവർത്തനം ചെയ്തിട്ടുണ്ട്.ഏറ്റവും പഴക്കം ചെന്ന ആസ്ട്രോലാബ്  കണ്ടു കിട്ടിയത് AH 315 (927/8 AD)ലാണ്. ഇസ്ലാമിക ലോകത്ത് സൂര്യോദയസമയവും സ്ഥിരമായ നക്ഷത്രോദയ സമയവും നിർണ്ണയിച്ചിരുന്നു. പത്താം നൂറ്റണ്ടിൽ അൽ സൂഫി ആസ്ട്രോലാബിന്റെ 1,000 വൈവിധ്യോപയോഗത്തെ കുറിച്ച് വിവരിച്ച് ഗ്രന്ഥമെഴുതി.
അൽ ബത്താനി, അൽ സൂഫി, ഖവാറസ്മി, ഉലൂഗ് ബേഗ് എന്നിവർ കണ്ടുപിടിച്ച റുബൂഉൽ മുജയ്യബ് അഥവാ ആസ്ട്രോലാബ് അക്കാലത്തെ സങ്കീർണ ശാസ്ത്ര ഉപകരണങ്ങളായിരുന്നു. സൂര്യന്റെയും മറ്റു നക്ഷത്രങ്ങളുടെയും ഗോളങ്ങളുടെയും ആകാശത്തിലെ സ്ഥാനങ്ങൾ എന്നിവ ഏത് സമയത്തും മനസ്സിലാക്കാനുപയോഗിച്ചിരുന്ന ഒരു അനലോഗ് കമ്പ്യൂട്ടറാണ് ആസ്ട്രോലാബ്. ഖിബ്ലയും മക്കയുടെ സ്ഥാനവും നിർണ്ണയിക്കാൻ മുസ്ലിം ലോകത്ത് വ്യാപകമായി തന്നെ ഇതുപയോഗിച്ചിരുന്നു. ഒമ്പതാം നൂറ്റാണ്ടു മുതൽ പതിമൂന്നാം നൂറ്റാണ്ടുവരെ മുസ്ലിം ലോകത്തും ശേഷം പതിനേഴാം നൂറ്റാണ്ടു വരെ യൂറോപ്യൻ രാജ്യങ്ങളിലും ഇതുപയോഗിച്ചിരുന്നു. അതോടൊപ്പം സ്പെരിക്കൽ ആസ്ട്രോലാബ്, പ്ലാനി സ്പെരിക്കൽ ആസ്ട്രോലാബ് എന്നീ ഉപകരണങ്ങളും ഉപയോഗിച്ചിരുന്നു. ഗണിതശാസ്ത്രത്തിലെ ഒരുപാട് സങ്കീർണ്ണതകൾക്കുത്തരം കണ്ടെത്താൻ ഈ ഉപകരണം കൊണ്ട് കഴിഞ്ഞിട്ടുണ്ട്.
## അവലംബം

## പുറങ്കണ്ണികൾ

*മലയാളം വീഡിയോ വിവരണം 
*paper astrolabe generator, from the ESA
*"Hello World!" for the Astrolabe: The First Computer  Video of Howard Covitz's Presentation at Ignite Phoenix, June 2009. Slides for Presentation Licensed as Creative Commons by-nc-nd.
*Video of Tom Wujec demonstrating an astrolabe.  Taken at TEDGlobal 2009. Includes clickable transcript. Licensed as Creative Commons by-nc-nd.
*The Astrolabe 
*A working model of the Dr. Ludwig Oechslin's Astrolabium Galileo Galilei watch 
*Ulysse Nardin Astrolabium Galilei Galileo: A Detailed Explanation 
*Fully illustrated online catalogue of world's largest collection of astrolabes
*Gerbert d'Aurillac's use of the Astrolabeat
*Mobile astrolabe and horologium 

വർഗ്ഗം:മധ്യകാല ഇസ്ലാമിക സുവർണ്ണയുഗം
ഇസ്ലാമിക സുവർണ്ണയുഗം

**മധ്യകാല ഇസ്ലാമിക സുവർണ്ണയുഗം** (**Islamic Golden Age**) c.750 CE - c.1258 CE വരെയുള്ള കാലഘട്ടമാണ്. ഇക്കാലത്തെ തത്ത്വജ്ഞാനികളും ശാസ്ത്രജ്ഞരും ഗവേഷകരും പണ്ഡിതരും നിർമ്മാണ വിദഗ്ദരും ഗ്രന്ഥകാരൻമാരും കവികളും സാഹിത്യകാരൻമാരും ചരിത്രകാരന്മാരും കലാകാരന്മാരും പരിഭാഷകരും നൽകിയ സംഭാവനകാളാണ് ആധുനിക യൂറോപ്പിന്റെ നവോത്ഥാനത്തിന് തന്നെ നിദാനമായാത്. പൗരാണിക വിജ്ഞാനങ്ങൾ ആധുനിക തലമുറക്ക് പരിചയപ്പെടുത്തുകയും അതിലൂടെ ആധുനിക ശാസ്ത്ര-സാങ്കേതിക നവോത്ഥാനത്തിന് അസ്തിവാരമിട്ടത് മധ്യകാല ഇസ്ലാമിക സുവർണ്ണയുഗമായിരുന്നു. ഗ്രീക്ക്-ഇന്തോ-ചീന തുടങ്ങിയ പൗരാണിക നാഗരികതകളിൽ നിലനിന്നിരുന്ന ഗവേഷണങ്ങളെ പുറത്ത് കൊണ്ടുവരികയും അതിലൂടെ തങ്ങളുടെ സ്വന്തം ഗവേഷണങ്ങളും കണ്ടെത്തലുകളും ഉൾച്ചേർക്കുകയും ചെയ്താണ് ഈ യുഗത്തിന് അടിത്തറയിട്ടത്. ശാസ്ത്രപരവും ബൗദ്ധികവുമായ ഒട്ടനേകം നേട്ടങ്ങൾ ഈ സുവർണ്ണകാലത്ത് ഉദയം കൊണ്ടു.

 

}
അന്തഃപുരം

thumb|300px|right|അന്തഃപുര കാഴ്ച്ച

രാജമന്ദിരങ്ങളുടെ ഉൾഭാഗത്ത് സ്ത്രീകൾക്കായി പ്രത്യേകം ഒഴിച്ചിടുന്ന ഭവനമാണ് **അന്തഃപുരം**. പട്ടണത്തിന്റെ ഉൾഭാഗത്ത് കൂടുതൽ സുരക്ഷിത സ്ഥാനത്താണ് രാജധാനിയും അന്തഃപുരവും പൊതുവേ സ്ഥിതിചെയ്യുക (അന്തഃ=ഉള്ളിൽ; പുരം=പട്ടണം-പട്ടണത്തിന്റെ ഉൾഭാഗം). അന്തഃപുരത്തിന്റെ പര്യായമായി ശുദ്ധാന്തം, അവരോധം എന്നീ പദങ്ങൾ പ്രയോഗിക്കാറുണ്ട്. ഇംഗ്ലീഷിൽ അതിനെ *ഹാരം* (harem) എന്നു പറയുന്നു. മുഗൾചക്രവർത്തിമാരുടേയും വിജയനഗരരാജാക്കൻമാരുടേയും അന്തഃപുരം സുപ്രസിദ്ധമാണ്. മുഗൾ ചക്രവർത്തിമാരുടെ അന്തഃപുരങ്ങളിൽ ആയിരക്കണക്കിന് സ്ത്രീകൾ ഉണ്ടായിരുന്നു. ചില രാജാക്കൻമാരുടെ രാജ്യഭരണനയത്തിന്റെ നല്ലൊരു ഭാഗം രൂപംകൊള്ളുന്നത് അന്തഃപുരങ്ങളിൽനിന്നാണ്. ഹിന്ദുരാജാക്കൻമാരുടെ അന്തഃപുരങ്ങളിലെ സംഭവപരമ്പരകൾ സാഹിത്യകൃതികളിൽനിന്നും ചരിത്രഗ്രന്ഥങ്ങളിൽ നിന്നും വെളിവാകുന്നു. അന്തഃപുരത്തിലെ ഉദ്യാനത്തിന് *പ്രമദവനം* എന്നാണ് പേര്.

## അന്തഃപുരം എങ്ങനെ ആയിരിക്കണം

കൗടില്യന്റെ അർഥശാസ്ത്രത്തിൽ രാജധാനി മുഴുവൻ തന്നെ അന്തഃപുരം എന്ന ശബ്ദത്തിൽ ഒതുങ്ങിയിരിക്കുന്നതായിക്കാണാം. അദ്ദേഹത്തിന്റെ അഭിപ്രായം ഇപ്രകാരം സംഗ്രഹിക്കാം:

*അന്തഃപുരത്തിന് കോട്ടയും കിടങ്ങുകളും ഉണ്ടായിരിക്കണം. അത് അനേക കക്ഷ്യകളാൽ പരിവൃതമായിരിക്കണം. പൃഷ്ഠഭാഗത്തുള്ള കക്ഷ്യാവിഭാഗത്തിൽ സ്ത്രീ നിവേശം, ഗർഭിണികളുടെ ആസ്ഥാനം, ഉദ്യാനം, ജലാശയം എന്നിവയുണ്ടാകണം. അതിന്റെ ബഹിർഭാഗത്ത് കന്യകാപുരവും കുമാരപുരവും ഉണ്ടായിരിക്കണം. പുരോഭാഗത്തുള്ള കക്ഷ്യാവിഭാഗത്തിൽ അലങ്കാരഗൃഹം, ആസ്ഥാനമണ്ഡപം, യുവരാജാവിന്റെ ഇരിപ്പിടം, അധ്യക്ഷസ്ഥാനം എന്നിവ നിർമ്മിക്കണം. എല്ലാ കക്ഷ്യകളുടേയും മധ്യത്തിൽ അന്തഃപുരാധികൃതന്റെ സൈന്യം കാവൽ നിൽക്കണം. ഉദ്ദേശം എൺപതു വയസ്സു കഴിഞ്ഞ പുരുഷൻമാർ, അമ്പതു കഴിഞ്ഞ സ്ത്രീകൾ, വർഷവരൻ (ഷണ്ഡൻ) എന്നിവരായിരിക്കണം അന്തഃപുരങ്ങളിൽ പെരുമാറുന്നവർ.*

കന്യകമാർമാത്രം പെരുമാറുന്ന ഗൃഹത്തിന് *കന്യാന്തഃപുരം* എന്ന പേര് നൈഷധീയചരിതത്തിൽ ഉപയോഗിച്ചിട്ടുണ്ട്. അന്തഃപുരങ്ങൾ എന്ന വാക്കിനു രാജഭാര്യമാർ എന്ന അർഥവും ഉണ്ട്.

## പുറംകണ്ണികൾ
*http://longpenisworld.com/harems_1.html 
*http://www.infoplease.com/ce6/society/A0822719.html
*http://www.orientalist-art.org.uk/harem.html
എൻ‌ക്വയർ (സോഫ്റ്റ്‌വെയർ)

1980 ൽ, ടിം ബെർണേർസ് ലീ, സേർണിൽ (CERN), പ്രവർത്തിക്കുന്ന സമയത്ത് നിർമ്മിച്ച ഒരു സോഫ്റ്റ്‌വെയർ പദ്ധതിയാണ് **എൻ‌ക്വയർ**. വേൾഡ് വൈഡ് വെബ്ബിന്റെ മുൻ‌ഗാമിയാണ് ഇതെന്നു പറയാം. എൻ‌ക്വയർ ലളിതമായ ഹൈപ്പർടെക്സ്റ്റ് പ്രോഗ്രാമായിരുന്നു. വെബ്ബിന്റെയും , സെമാന്റിക് വെബ്ബിന്റേയും ചില ആശയങ്ങൾ എൻ‌ക്വയറിൽ കാണാൻ സാധിക്കുമെങ്കിലും, പല കാര്യങ്ങളിലും അവയിൽ നിന്നൊക്കെ വളരെ വ്യത്യസ്തമായിരുന്നു എൻ‌ക്വയർ.

ബേണേഴ്‌സ്-ലീ പറയുന്നതനുസരിച്ച്, ഈ പേര് ഹൗ-ടു എന്ന ഒരു പഴയ പുസ്തകത്തിന്റെ തലക്കെട്ടിൽ നിന്ന് പ്രചോദനം ഉൾക്കൊണ്ടതാണ്, എല്ലാത്തിനും ഉള്ളിൽ നിന്ന് അന്വേഷിക്കുക(Enquire Within Upon Everything).
## വ്യവസ്ഥകൾ
1980-ൽ ഏകദേശം 10,000 ആളുകൾ സേണിൽ വിവിധ ഹാർഡ്‌വെയർ, സോഫ്‌റ്റ്‌വെയർ, വ്യക്തിഗത ആവശ്യങ്ങൾ എന്നിവയിൽ ജോലി ചെയ്തിരുന്നു. ഇമെയിൽ വഴിയും ഫയൽ കൈമാറ്റം വഴിയും വളരെയധികം ജോലികൾ ചെയ്തു. ശാസ്ത്രജ്ഞർക്ക് വ്യത്യസ്ത കാര്യങ്ങളുടെ ട്രാക്ക് സൂക്ഷിക്കേണ്ടതുണ്ട്[3] കൂടാതെ വ്യത്യസ്ത പദ്ധതികൾ പരസ്പരം ഉൾപ്പെട്ടിരുന്നു. ബെർണേഴ്‌സ്-ലീ 1980 ജൂൺ 23-ന് സിഇആർഎന്നിൽ എൻക്വയർ വികസിപ്പിക്കുന്നതിന് വേണ്ടി 6 മാസമായി ജോലി ചെയ്യുന്നാണ്ടായിരുന്നു. വ്യത്യസ്ത നെറ്റ്‌വർക്കുകൾ, ഡിസ്‌ക് ഫോർമാറ്റുകൾ, ഡാറ്റ ഫോർമാറ്റുകൾ, ക്യാരക്ടർ എൻകോഡിംഗ് സ്കീമുകൾ എന്നിവയുമായി പൊരുത്തപ്പെടുന്നതായിരുന്നു പുതിയ സിസ്റ്റം സജ്ജീകരിക്കുന്നതിനുള്ള ആവശ്യം, ഇത് വ്യത്യസ്തമായ സിസ്റ്റങ്ങൾക്കിടയിൽ വിവരങ്ങൾ കൈമാറാനുള്ള ഏതൊരു ശ്രമവും ബുദ്ധിമുട്ടുള്ളതും പൊതുവെ അപ്രായോഗികവുമായ ഒരു ജോലിയാണ്. എൻക്വയറിന് മുമ്പുള്ള വ്യത്യസ്‌ത ഹൈപ്പർടെക്‌സ്റ്റ്-സിസ്റ്റങ്ങൾക്ക് ഈ ആവശ്യകതകൾ പൂർത്തീകരിക്കാൻ കഴിഞ്ഞില്ല, ഉദാഹരണത്തിന് മെമെക്സ്(Memex), എൻഎൽഎസ്(NLS).
## വേൾഡ് വൈഡ് വെബുമായുള്ള വ്യത്യാസങ്ങൾ


 **Documentation of the RPC project                       (concept)**
 
   Most of the documentation is available on VMS, with the two
   principle manuals being stored in the CERNDOC system.
 
    1) includes: The VAX/NOTES conference VXCERN::RPC
    2) includes: Test and Example suite
    3) includes: RPC BUG LISTS
    4) includes: RPC System: Implementation Guide
       Information for maintenance, porting, etc.
    5) includes: Suggested Development Strategy for RPC Applications
    6) includes: "Notes on RPC", Draft 1, 20 feb 86
    7) includes: "Notes on Proposed RPC Development" 18 Feb 86
    8) includes: RPC User Manual
       How to build and run a distributed system.
    9) includes: Draft Specifications and Implementation Notes
   10) includes: The RPC HELP facility
   11) describes: THE REMOTE PROCEDURE CALL PROJECT in DD/OC
 
 **Help  Display  Select  Back  Quit Mark  Goto_mark  Link  Add  Edit**
A screen in an ENQUIRE scheme.

## അവലംബം
അൽ ബറക ഇസ്ലാമിക് ബാങ്ക്

**അൽ ബറക ഇസ്ലാമിക് ബാങ്ക്.** കേരള സർക്കാർ ആരംഭിക്കാനിരിക്കുന്ന പലിശ രഹിത ബാങ്കിങ് സംവിധാനം.2011 ഫെബ്രുവരിയിൽ ധനമന്ത്രി തോമസ് ഐസക് അവതരിപ്പിച്ച ബജറ്റിൽ ഇക്കാര്യം പ്രത്യേകം പരാമർശിക്കപ്പെട്ടിരുന്നു. കേരള ഹൈക്കോടതിൽ നിന്ന് അനുകൂല വിധി നേടിയെടുക്കാനും സർക്കാറിനായി. . അൽ ബറകയും എ.ഐ.സി.എൽ മുതലായ സ്ഥാപനങ്ങളുമായി സഹകരിച്ച് ഇസ്ലാമിക സാമ്പത്തിക സംരംഭത്തെ കുറിച്ച് ദേശീയ സെമിനാർ സംഘടിപ്പിച്ചു

## അവലംബം

 
വർഗ്ഗം:ബാങ്കുകൾ
കഴുത (ചീട്ടുകളി)

തെക്കെ ഇന്ത്യയിൽ പ്രചാരത്തിലുള്ള ഒരു ചീട്ടുകളിയാണ് **കഴുത** അല്ലെങ്കിൽ **ആസ്**. കുറഞ്ഞത് രണ്ടും കൂടിയത് 13 ഉം കളിക്കാർക്ക് ഇതിൽ പങ്കെടുക്കാം.

## ഉപയോഗിക്കുന്ന ചീട്ടുകളും വിലയും
ഒരു പെട്ടിയിലുള്ള 52 കാർഡുകളും ഈ കളിയിൽ ഉപയോഗിക്കുന്നു. കഴുത കളിയിൽ ചീട്ടിന്റെ മൂല്യം അവരോഹണക്രമത്തിൽ ഇങ്ങനെയാണ്. എയ്സ്, രാജാവ്, റാണി, ഗുലാൻ, 10, 9, 8, 7, 6, 5, 4, 3, 2.

## ചീട്ടുപങ്കിടൽ
52 കാർഡുകളും കശക്കി, ഒരാൾക്ക് ഒരു സമയം ഒരു കാർഡ് എന്ന രീതിയിൽ മൊത്തം തീരുന്നതുവരെ എല്ലാവർക്കുമായി വിതരണം ചെയ്യുന്നു.

## കളി

സ്പെയ്ഡ് എയ്സ് കയ്യിലുള്ള കളിക്കാരൻ, അതോ വേറെ ഇഷ്ടമുള്ള ചീട്ടോയിട്ട് കളി തുടങ്ങുന്നു. മൂല്യം കാണുന്ന രീതിയിലാണ് കാർഡ് വയ്ക്കുന്നത്. മറ്റു കളിക്കാർ അതേ ചിഹ്നത്തിലുള്ള കാർഡുകൾ വയ്ക്കുന്നു.

## വെട്ടൽ
ആ ചിഹ്നം കയ്യിലില്ലാത്ത ആൾ മറ്റൊരു ചിഹ്നം വച്ചു കൊണ്ട് വെട്ടുന്നു. ഏറ്റവും മൂല്യമുള്ള കാർഡ് ഇട്ടയാൾ എല്ലാ കാർഡുകളും വാങ്ങണം. ആരും വെട്ടിയില്ലെങ്കിൽ ആ വട്ടം പൂർത്തിയായി ചീട്ടു മാറ്റുന്നു.

## പരാജയം
ചീട്ടുകൾ മുഴുവൻ തീരുന്ന മുറയ്ക്ക് കളിക്കാർ ജയിക്കുന്നു. ഏറ്റവും അവസാനം ചീട്ട് കൈയിലുള്ള ആൾ പരാജിതനാകുന്നു.

വർഗ്ഗം:ചീട്ടുകളികൾ
ബ്രഹ്മകമലം

തെക്കൻ ഹിമാലയത്തിലും വടക്കൻ ബർമയിലും തെക്കുപടിഞ്ഞാറൻ ചൈനയിലും കണ്ടുവരുന്ന ഒരു ചെടിയാണ് **ബ്രഹ്മകമലം**. .  ഔഷധാവശ്യങ്ങൾക്കായി അമിതമായി ചൂഷണം ചെയ്യുന്നതിനാൽ ഭീഷണിയുള്ളതായി കാണുന്നുണ്ട്  ഉത്തർഖണ്ഡിന്റെ സംസ്ഥാനപുഷ്പമാണ് ബ്രഹ്മകമലം.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ചതകുപ്പ

അപിയേസീ കുടുംബത്തിലെ ഒരു വാർഷിക കുറ്റിച്ചെടിയാണ് **ചതകുപ്പ** അഥവാ **ശതകുപ്പ**. ശാസ്ത്രീയ നാമം: *anethum graveolens* L.. സംസ്കൃതത്തിൽ ശതപുഷ്പ: ശതഹ്വ, മധുര എന്നും ഇംഗ്ലീഷിൽ Dill എന്നും അറിയപ്പെടുന്നു.

ഗുജറാത്ത്, പഞ്ചാബ്, ഉത്തർപ്രദേശ് എന്നിവിടങ്ങളിൽ കൃഷിചെയ്തുവരുന്നു.

## വിവിധയിനങ്ങൾ
## രൂപവിവരണം
60 സെ.മീറ്റർ ഉയരം വരെ വളരുന്നു. ഡിസംബറിൽ പൂക്കുന്ന ചെടി ഫെബ്രുവരിയോടെ ഫലങ്ങളാകുന്നു.

## രസാദി ഗുണങ്ങൾ
രസം  :  മധുരം, കടു

ഗുണം  :  ലഘു, തീക്ഷണം

വീര്യം :  ഉഷ്ണം

വിപാകം  :  കടു

## ഔഷധയോഗ്യമായ ഭാഗങ്ങൾ
ഫലം

## ഔഷധ ഗുണം
വാതഹരമാണ്. കഫം ശമിപ്പിക്കും. ക്ഷതമേൽക്കുന്ന ശരീരഭാഗങ്ങളിൽ  ഇത് അരച്ചു പുരട്ടിയാൽ നീർക്കെട്ടും അനുബന്ധ വേദനകൾക്കും കുറവുണ്ടാകും.

## അവലംബം
ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്


## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ലെബനോനിലെ സസ്യജാലം
വർഗ്ഗം:അറബ് പാചകം
വർഗ്ഗം:ഏഷ്യയിലെ സസ്യജാലം
വർഗ്ഗം:യൂറോപ്പിലെ സസ്യജാലം
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:ഓഷധികൾ
വർഗ്ഗം:അനിതം
ഭിക്കാജി കാമ

ഇന്ത്യൻ സ്വാതന്ത്ര്യസമരത്തിന് വേണ്ടി പോരാടിയ ധീര വനിതയായിരുന്നു ഭിക്കാജി റസ്തം കാമ എന്ന **മാഡം കാമ**. 1907 ൽ ജർമ്മനിയിലെ  സ്റ്റുട്ട്ഗാർട്ടിൽ വച്ചു നടന്ന ഇന്റർനാഷണൽ സോഷ്യലിസ്റ്റ് കോൺഫറൻസ് വേദിയിൽ ഇന്ത്യയുടെ ദേശീയപതാക ഉയർത്തി അവർ ശ്രദ്ധ നേടി.

## ആദ്യകാല ജീവിതം
1861-ലാണ് മാഡം കാമയുടെ ജനനം. ഭിക്കാജി സൊറാബ് പട്ടേലും, ജെയ്ജിഭായ് പട്ടേലുമായിരുന്നു മാതാപിതാക്കൾ. അച്ഛൻ മുംബൈയിലെ പ്രശസ്തനും സമ്പന്നനുമായ വ്യാപാരിയായിരുന്നു. കുട്ടിക്കാലത്ത് മസ്തം ഭിക്കാജി എന്നായിരുന്നു പേര്. എല്ലാവരും സ്നേഹത്തോടെ മുന്നി എന്ന് വിളിച്ചു. അലക്സാണ്ട്ര നേറ്റീവ് ഇംഗ്ലീഷ് സ്കൂളിലായിരുന്നു പ്രാഥമിക വിദ്യാഭ്യാസം.

സ്കൂളിൽ പഠിക്കുമ്പോൾ തന്നെ നാട്ടിൽ നടക്കുന്ന സ്വാതന്ത്ര്യസമരം മുന്നിയെ ഏറെ ആകർഷിച്ചിരുന്നു. സമരം നയിക്കുന്നവരെയും രാജ്യത്തിന്‌ വേണ്ടി ജീവൻ ബലികഴിച്ചവരെയും ബഹുമാനത്തോടെയും ആരാധനയോടെയും ആണ്  മുന്നി കണ്ടിരുന്നത്‌.

ഓഗസ്റ്റ് 3, 1885 ൽ റസ്തം കാമയെ അവർ വിവാഹം ചെയ്തു. രാഷ്ട്രീയത്തിലേക്ക് പ്രവേശിക്കാൻ തയ്യാറായി നടക്കുന്ന ഒരു ധനികനായ അഭിഭാഷകനായിരുന്നു റസ്തം കാമ. ഇവരുടേത് ഒരു സന്തുഷ്ട ദാമ്പത്യമല്ലായിരുന്നു.

## സാമൂഹ്യ പ്രവർത്തനം
1896 ഒക്ടോബറിൽ ബോംബെ പ്രവിശ്യയിൽ കടുത്ത ക്ഷാമവും, അതിനെതുടർന്ന് പ്ലേഗ് ബാധയുമുണ്ടായപ്പോൾ, അവശതയനുഭവിക്കുന്നവരെ സഹായിക്കാൻ ഗ്രാൻഡ് മെഡിക്കൽ കോളേജ് ആസ്ഥാനമാക്കി പ്രവർത്തിക്കുന്ന സംഘടനയിൽ ഭിക്കാജിയും ഭാഗഭാക്കായി. സാമൂഹ്യ പ്രവർത്തനങ്ങൾക്കിടയിൽ ഭിക്കാജിക്കും പ്ലേഗ ബാധയുണ്ടാവുകയും അത്ഭുതകരമായി രോഗത്തെ അതിജീവിക്കുകയും ചെയ്തു. രോഗം കൊണ്ട് അവശയായി തീർന്ന ഭിക്കാജിയുടെ ആരോഗ്യം വീണ്ടെടുക്കുന്നതിനായി അവരെ ഇംഗ്ലണ്ടിലേക്ക് അയയ്ക്കുകയുണ്ടായി.

ലണ്ടനിലെ ഇന്ത്യൻ സമൂഹത്തിലെ അറിയപ്പെടുന്ന വ്യക്തിയും, ദേശീയപ്രസ്ഥാനത്തിന്റെ വക്താവുമായ ശ്യാംജി കൃഷ്ണ വർമ്മയെ പരിചയപ്പെട്ടതോടുകൂടി തിരികെ ഇന്ത്യയിലേക്കു വരുവാനുള്ള താൽപര്യം ഭിക്കാജിയിൽ ശക്തമായി. ശ്യാംജിയിലൂടെ അവർ ഇന്ത്യൻ നാഷണൽ കോൺഗ്രസ്സിന്റെ ബ്രിട്ടീഷ് കമ്മിറ്റിയുടെ നേതാവായ ദാദാഭായ് നവറോജിയെ പരിചയപ്പെടുകയും, അദ്ദേഹത്തിന്റെ പ്രൈവറ്റ് സെക്രട്ടറിയായി ഭിക്കാജി സേവനമാരംഭിക്കുകയും ചെയ്തു. നവറോജിയോടും, ശ്യാംജിയോടുമൊപ്പം 1905 ൽ ഇന്ത്യൻ ഹോംറൂൾ പ്രസ്ഥാനത്തിനു തുടക്കമിട്ടു. ദേശീയപ്രസ്ഥാന മുന്നേറ്റങ്ങളിൽ പങ്കെടുക്കില്ല എന്ന ഉറപ്പിന്മേൽ മാത്രമേ ഭിക്കാജിക്ക് ഇന്ത്യയിലേക്കുള്ള പ്രവേശനം അനുവദിക്കാനാവൂ  എന്ന് അധികാരികൾ അറിയിച്ചപ്പോൾ അത്തരം ഔദാര്യം ഭിക്കാജി വേണ്ടെന്നു വെച്ചു. 1909-ൽ *[[ബന്ദേ മാതരം (പാരീസ് പ്രസിദ്ധീകരണം)|ബന്ദേ മാതരം]], [[തൽവാർ]]* എന്നീ പ്രസിദ്ധീകരണങ്ങൾ പാരീസിൽ ആരംഭിച്ചു.

## സ്മാരകങ്ങൾ
തെക്കൻ ദില്ലിയിൽ, രാമകൃഷ്ണപുരത്തിനടുത്ത് റിങ് റോഡിനോട് ചേർന്നുള്ള പ്രധാനപ്പെട്ട ഒരു വ്യാപാരകേന്ദ്രത്തിന് ഭികാജി കാമ പ്ലേസ് എന്ന പേരാണിട്ടിരിക്കുന്നത്.

## അവലംബങ്ങൾ

* .

## പുറത്തേക്കുള്ള കണ്ണികൾ

വർഗ്ഗം:1861-ൽ ജനിച്ചവർ
വർഗ്ഗം:സെപ്റ്റംബർ 24-ന് ജനിച്ചവർ
വർഗ്ഗം:1936-ൽ മരിച്ചവർ
വർഗ്ഗം:ഓഗസ്റ്റ് 13-ന് മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ഇന്ത്യൻ കൗൺസിൽ ഓഫ് മെഡിക്കൽ റിസർച്ച്

ന്യൂഡൽഹി ആസ്ഥാനമായുള്ള  **ഐ.സി.എം.ആർ.** (I.C.M.R.:Indian Council of Medical Research) അഥവാ **ഇന്ത്യൻ കൗൺസിൽ ഓഫ് മെഡിക്കൽ റിസർച്ച്**, ജീവവൈദ്യ ഗവേഷണങ്ങൾ രൂപീകരിക്കാനും, എകോപിപ്പിക്കാനും, പോഷിപ്പിക്കാനുമുള്ള ഇന്ത്യയിലെ പരമോന്നത സ്ഥാപനമാണ്‌. 2011-ൽ ശതാബ്ദി  ആഘോഷിക്കുന്ന ഐ.സി.എം.ആർ ലോകത്തിലെ ഏറ്റവും പഴക്കമുള്ള വൈദ്യഗവേഷണ പ്രസ്ഥാനങ്ങളിൽ ഒന്നാണ് 
## ആരംഭം
1911-ൽ, വൈദ്യ ഗവേഷണങ്ങൾ പ്രായോജകം ചെയ്യാനും ഏകോപിക്കാനുമായി, ഇന്ത്യൻ റിസർച്ച് ഫണ്ട്‌ അസോസിയേഷൻ (IRFA) എന്ന പേരിൽ  ബ്രിട്ടീഷ് ഭരണം ഇതിന് തുടക്കമിട്ടു. സ്വാതന്ത്ര്യാനന്തരം ഇതിന്റെ രൂപത്തിലും പ്രവർത്തനത്തിലും പ്രധാന മാറ്റങ്ങൾ സംഭവിച്ചു. 1949-ൽ,  ഇന്ത്യൻ കൗൺസിൽ ഓഫ് മെഡിക്കൽ റിസർച്ച് എന്ന് പുനർനാമകരണം ചെയ്ത് ഇതിന്റെ ഘടനയിലും പ്രവർത്തനങ്ങളിലും വലിയ മാറ്റങ്ങൾ ഉണ്ടാക്കി. കേന്ദ്ര സർക്കാരിന്റെ കുടുംബക്ഷേമ മന്ത്രാലയമാണ് ഇതിന്റെ പ്രവർത്തങ്ങൾക്കുള്ള ധനം നൽകുന്നത്.
## ഗവേഷണ മുൻഗണനകൾ
ദേശീയ ആരോഗ്യ മുൻഗണനകളായ പകർച്ചരോഗങ്ങളുടെ  നിയന്ത്രണം, ജനന നിയന്ത്രണം, മാതൃ-ശിശു ആരോഗ്യം, പോഷണ വൈകല്യ നിയന്ത്രണം, മെച്ചപ്പെട്ട ആരോഗ്യ സേവന രീതികൾ വികസിപ്പിക്കുക,പരിസ്ഥിതി സംബന്ധമായും തൊഴിൽജന്യവുമായ  ആരോഗ്യ പ്രശ്നങ്ങൾക്ക് പരിഹാരം കണ്ടെത്തുക, പകരാത്ത രോഗങ്ങളായ അർബുദം, ഹൃദയ രോഗങ്ങൾ, അന്ധത, പ്രമേഹം മറ്റ് പോഷണ-പരിണാമ അസുഖങ്ങൾ, രക്തസംബന്ധമായ അസുഖങ്ങൾ, മാനസികാരോഗ്യ ഗവേഷണം ,പരമ്പരാഗത ചികിത്സ ഉൾപ്പെടെയുള്ള മരുന്ന് ഗവേഷണം എന്നിവയാണ് പ്രധാന മേഖലകൾ . ജനങ്ങളുടെ രോഗക്ലേശങ്ങൾ കുറച്ച്‌ ആരോഗ്യ പോഷണവും സുസ്ഥിതിയും ലഭ്യമാക്കുകയാണ് പ്രവർത്തന ലക്ഷ്യങ്ങൾ.       

## അവലംബം
* http://www.icmr.nic.in/About_Us/About_Us.htm

## പുറത്തേക്കുള്ള കണ്ണികൾ
* Indian Council of Medical Research, Official website

വർഗ്ഗം:വൈദ്യശാസ്ത്രം
ഗേറ്റ്‌വേ ആർച്ച്

അമേരിക്കയിലെ ഏറ്റവും ഉയരം കൂടിയ ദേശിയസ്മാരകം. 1963 ഫെബ്രുവരി 12- ന് തുടങ്ങിയ നിർമ്മാണം 1965 ഒക്ടോബർ 28-ന് പൂർത്തിയാക്കി.17246 ടൺ ആണ് ഇതിൻറെ ഭാരം.130 ലക്ഷം ഡോളറാണ് കവാടത്തിന്റെ മാത്രം നിർമ്മാണചെലവ്. ഗതാഗതത്തിനായി 35 ലക്ഷം ഡോളർ പിന്നെയും മുടക്കേണ്ടിവന്നു. 
കവാടത്തിന്റെ പാദങ്ങൾ തമ്മിൽ 192 മീറ്റർ അകലമുണ്ട്. ചുവട്ടിൽ നിന്ന് 91 മീറ്റർ ഉയരത്തിൽ കോൺക്രീറ്റ്‌ കൊണ്ടാണ് നിർമ്മിച്ചിരിക്കുന്നത്. സ്റ്റൈയിൻ ലെസ്‌ സ്റ്റീൽൻറെ ആവരണമുണ്ട്. മുകളിലേക്ക് കാർബൺ, സ്റ്റീൽ, റബ്ബർ എന്നിവ ഉപയോഗി ച്ചിരിക്കുന്നു. പ്രതിവർഷം പത്തുലക്ഷം ട്രാമുകൾ ഈ കവാടത്തിനുള്ളിലൂടെ സഞ്ചരിക്കുന്നു.

## പുറത്തേക്കുള്ള താളുകൾ
*
*The City + The Arch + The River 


വർഗ്ഗം:അമേരിക്കയിലെ ചരിത്രസ്മാരകങ്ങൾ
മയിക്കണ്ണി

ഇളം ഓറഞ്ച് നിറമുള്ള ഒരിനം ചിത്രശലഭമാണ് **മയിക്കണ്ണി** (Peacock Pansy). പിൻചിറകുകളിൽ മയിൽപ്പീലികണ്ണുകളെ ഓർമ്മപ്പെടുത്തുന്ന അതിമനോഹരമായ കണ്ണുകൾ ഉള്ളത് കൊണ്ടാണ് ഇവയ്ക്ക് ഈ പേരു വരാൻ കാരണം

ചിറകിന്റെ അടിവശം അനേകം ചെറുവരകളും പൊട്ടുകളോടും കൂടിയ ഇളം മഞ്ഞനിറമാണ്. ഈ തരം പൂമ്പാറ്റയ്ക്ക് വേനൽകാലരൂപവും മഴക്കാലത്ത് വേറൊരു രൂപവുമാണ്. വയൽച്ചുള്ളി എന്ന ചെടിയാണ് ഇവയുടെ ആഹാരസസ്യം.

ചിറകുകൾ നിവർത്തിയാൽ 60-65മി.മീറ്റർ വിസ്താരമുണ്ടാകും.

ഇന്ത്യ, മ്യാൻമാർ, ശ്രീലങ്ക എന്നിവിടങ്ങളിൽ ഇവയെ കാണാം. സമതലങ്ങളാണ് ഇവക്ക് പ്രിയമെങ്കിലും, 4,000 അടി ഉയരം വരെ ഇവയെ കണ്ടിട്ടുണ്ട്. വയലുകളിലും പൂന്തോട്ടങ്ങളിലും ഇവയെ ധാരാളമായി കാണാൻ കഴിയും.

## ചിത്രശാല

file:Peacock Pansy (Junonia almana) on Mikania micrantha (Bittervine, Mile-a-minute, American rope, Chinese creeper) in Kolkata W IMG 3720.jpg|Upper surface
Peacock Pansy (Junonia almana)- Dry season on Mikania micrantha (Bittervine, Mile-a-minute, American rope, Chinese creeper) W IMG 3723.jpg|Underside
File:Junonia_almana_WSF_by_kadavoor.JPG|മയിക്കണ്ണി
File:മയിക്കണ്ണികൾ.jpg|മുനമ്പത്തെടുത്ത ചിത്രം - സെപ്റ്റംബർ 2011
File:മയിക്കണ്ണി.jpg|മുനമ്പത്തെടുത്ത ചിത്രം - സെപ്റ്റംബർ 2011
File:മയിക്കണ്ണി- ചിത്രശലഭം.jpg|മയിക്കണ്ണി. തൃശൂർ ജില്ലയിലെ തളിക്കുളത്തു നിന്നു പകർത്തിയ ചിത്രം
File:PeacockPansy 1041.JPG|മയിക്കണ്ണി ശലഭം
File:PeacockPansy 1035.JPG|മയിക്കണ്ണി ശലഭം
File:Peacock Pansy (Junonia almana).JPG


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
പുലാസൻ

കേരളത്തിൽ കൃഷി ചെയ്തുവരുന്ന ഒരു വിദേശയിനം ഫലവർഗ്ഗ സസ്യമാണ് **ഫിലോസാൻ** അഥവാ **പുലോസാൻ** . റമ്പൂട്ടാൻ പഴങ്ങളോട് വളരേയധികം സാമ്യം തോന്നാമെങ്കിലും കായ്കൾ വലുതും രോമങ്ങൾ ഇല്ലാത്തതുമാണ്. ഇതിന്റെ ജന്മദേശം മലേഷ്യയാണ്. വിദേശമലയാളികൾ വഴി ഇത് കേരളത്തിലെത്തിയതായി കരുതപ്പെടുന്നു.

## സവിശേഷതകൾ
ഇടത്തരം ഉയരത്തിൽ ശാഖോപശാഖകളായി കാണപ്പെടുന്ന ഒരു നിത്യ ഹരിത സസ്യമാണിത്. ഇലകൾ ചെറുതും പച്ച നിറമാർന്നതുമാണ്. തളിരിലകൾക്ക് മഞ്ഞ മലർന്ന പച്ച നിറവുമാണ്. ജനുവരി -ഫെബ്രുവരി മാസങ്ങളിൽ പൂക്കുന്ന ഇതിന്റെ ശാഖാഗ്രങ്ങളിൽ ധാരാളം പൂങ്കുലകൾ ഉണ്ടാകാറുണ്ട്. നേരിയതും അഗ്രം പരന്നതുമായ മുള്ളുകൾ ഉള്ള കായ്കൾ തുടക്കത്തിൽ പച്ച നിറത്തിലും വിളഞ്ഞ് പാകമാകുമ്പോൾ മഞ്ഞ നിറത്തിലും പഴുക്കുമ്പോൾ ചുവപ്പു നിറത്തിലുമാകും. മാംസളമായ ഉൾഭാഗമാണ് കഴിക്കുന്നതിനായി ഉപയോഗിക്കുന്നത്. ബദാം പരിപ്പിന്റെ ആകൃതിയിലുള്ള വിത്ത് ചില സ്ഥലങ്ങളിൽ വറുത്തും കഴിക്കാറുണ്ട്.

## അവലംബം

*കേരളകർഷകൻ (ഏപ്രിൽ 2013)

വർഗ്ഗം:സസ്യങ്ങൾ
വർഗ്ഗം:കേരളത്തിലെ സസ്യജാലം
വിറവാലൻ (ശലഭം)

Papilionidae കുടുംബത്തിൽ പെട്ട ശലഭമാണ് **വിറവാലൻ**  (**Tailed Jay**, ***Graphium agamemnon***). ഈ ശലഭത്തിന്റെ ചിറകിലെ പച്ചനിറമുള്ള പൊട്ടുകളാണ് ഇവയെ തിരിച്ചറിയാൻ പ്രധാനമായും സഹായിക്കുന്നത്. ഇവ വിശ്രമിക്കുന്ന സമയങ്ങളിൽ ഇവയുടെ ചിറകുകൾ കൂടിച്ചേർന്ന് ആപ്പിൾ പച്ച നിറത്തിലുള്ള മൂന്നാലു പൊട്ടുകൾ വ്യക്തമായി കാണാം. ഈ ശലഭത്തിന്റെ ചിറക് വിരിവ് 85-100 മില്ലിമീറ്റർ വരെയാണ്.

പെൺശലഭങ്ങൾ മുട്ടയിടുന്നത് പ്രധാനമായും ആത്ത. അരണമരം, വഴന, അശോകം എന്നിവയുടെ ഇലകളിലാണ്. പച്ച നിറമുള്ള ലാർവ്വയുടെ തലഭാഗം വീർത്തുരുണ്ടതായിരിക്കും. 

## അവലംബം

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:കിളിവാലൻ ചിത്രശലഭങ്ങൾ
ഇരുപത്തിയെട്ട് കെട്ട്

ലഘുചിത്രം|അച്ഛാച്ചൻ (കുട്ടിയുടെ അച്ഛൻറെ അച്ഛൻ) കുട്ടിയുടെ അരയിൽ കറുത്ത ഒരു ചരട് കെട്ടുന്ന ചടങ്ങ്
കേരളത്തിൽ ഹൈന്ദവാചാര പ്രകാരം കുട്ടി ജനിച്ച് ഇരുപത്തിയെട്ടാം നാൾ നടത്തുന്ന ചടങ്ങാണ് **ഇരുപത്തിയെട്ട് കെട്ട്**. സാധാരണയായി കുട്ടി ജനിച്ചതിന് ഇരുപത്തിയെട്ടാം നാളാണ് ഈ ചടങ്ങ് നടത്തുന്നത്. എന്നാൽ ചില പ്രദേശങ്ങളിൽ ആൺകുട്ടികൾക്ക് ഇത് ഇരുപത്തിയേഴാം ദിവസവും നടത്താറുണ്ട്. കുട്ടി ജനിച്ച് ഇരുപത്തിയെട്ടാം ദിനം കുട്ടിയുടെ അരയിൽ കറുത്ത ഒരു ചരട് കെട്ടുന്ന ചടങ്ങാണിത്, ഇതിനോടൊപ്പം തന്നെ കുട്ടിയുടെ നാമകരണവും നടത്തുന്നു. 

## മറ്റ് പേരുകൾ
* നാമകരണം
* നൂലുകെട്ട്
* പേരിടീൽ
പാല് കൊടുക്കുൽ

## ചടങ്ങ്
ലഘുചിത്രം|അച്ഛാമ്മ (കുട്ടിയുടെ അച്ഛൻറെ അമ്മ) കുട്ടിയെ മടിയിൽ കിടത്തി ഒരു ചെവിയിൽ വെറ്റില കൊണ്ട് മറച്ച് മറ്റേ ചെവിയിൽ പേര് മൂന്ന് പ്രാവിശ്യം വിളിക്കുന്ന ചടങ്ങ്
ഒരു പാത്രത്തിൽ അരി നിരത്തിയതിനു ശേഷം കുട്ടിയെ അതിൽ നിർത്തുന്നു, അതിനു ശേഷം കുട്ടിയുടെ അരയിൽ കറുത്ത ചരട് കെട്ടുന്നു. ചിലയിടങ്ങളിൽ ഈ ചരടിനൊപ്പം ഒരു കറുത്ത മുത്തോ, പഞ്ചലോഹം കൊണ്ടുള്ള ഒരു ചുട്ടിയോ കാണും. അതിനു ശേഷം കുട്ടിയെ മടിയിൽ കിടത്തി ഒരു ചെവിയിൽ വെറ്റില കൊണ്ട് മറച്ച് മറ്റേ ചെവിയിൽ പേര് മൂന്ന് പ്രാവിശ്യം വിളിക്കും. ആൺകുട്ടിയാണങ്കിൽ ശ്രീപരമേശ്വരൻ എന്നും പെൺകുട്ടിയാണങ്കിൽ ശ്രീപാർവ്വതിയെന്നുമാണ് സാധാരണ വിളിക്കുന്നത്. അതിനു ശേഷം മാതാവ് കുട്ടിയേ യഥാർത്ഥ പേരു ചൊല്ലി ഉറക്കെ വിളിക്കുന്നു.

ഇതിനു ശേഷം കുട്ടിക്ക് അരഞ്ഞാണം, കാട്ടള, മാല, കരിവള, ഉടുപ്പ് എന്നിവ സമ്മാനിക്കുന്നു. 

വർഗ്ഗം:കേരളത്തിലെ ഹൈന്ദവാചാരങ്ങൾ
നാഷണൽ ഹോർട്ടിക്കൾച്ചർ ബോർഡ്

ഭാരതത്തിലെ കേന്ദ്രസർക്കാരിന്റെ നേരിട്ടുള്ള നിയന്ത്രണത്തിൽ പ്രവർത്തിക്കുന്ന ഒരു സ്ഥാപനമാണ് **നാഷണൽ ഹോർട്ടിക്കൾച്ചർ ബോർഡ്**. ഇതിന്റെ കേരളത്തിലെ ആസ്ഥാനം തിരുവനന്തപുരത്ത് സ്ഥിതിചെയ്യുന്നു. വിവിധ കാർഷിക വിളകളുടെ കൃഷി, അവയുടെ മൂല്യ വർദ്ധനവ്, സംഭരണം, വിതരണം തുടങ്ങിയവയ്ക്ക് ധനസഹായം നൽകുക എന്നതാണ് ഈ സ്ഥാപനത്തിന്റെ ഉദ്ദേശ്യം. 

വിളകൾക്കുള്ള സബ്സിഡി, ടിഷ്യൂ കൾച്ചർ ലാബുകളുടെ നിർമ്മാണം, ഗ്രീൻ ഹൗസ്, പോളീ ഹൗസ് എന്നിവയുടെ നിർമ്മാണം, മണ്ണ്, ജല സംരക്ഷണം, മഴവെള്ളക്കൊയ്ത്ത്, നവീന രീതിയിലുള്ള ജലസേചനം, നഴ്സറികൾ, ജൈവകൃഷി, സങ്കരവിത്തുത്പാദനം, ജൈവ വള കീടനാശിനികളുടെ നിർമ്മാണം, തേനീച്ച വളർത്തൽ എന്നിവയ്ക്കും കയറ്റുമതിയെ മുൻ നിർത്തിയുള്ള യൂണിറ്റുകൾ, സഹകരണ സംരംഭങ്ങൾ, പട്ടികജാതി - പട്ടികവർഗ്ഗങ്ങളുടേയും സ്ത്രീകളുടേയും സംരംഭങ്ങൾ എന്നിവയ്ക്കാണ് ഈ സ്ഥാപനം ധനസഹായങ്ങൾ നൽകുന്നത്.

വർഗ്ഗം:ഭാരതസർക്കാരിന്റെ സ്ഥാപനങ്ങൾ
ഇരുപത്തിയെട്ട് (വിവക്ഷകൾ)

*ഇരുപത്തിയെട്ട് (സംഖ്യ) -  28 -  ഇരുപത്തിയേഴ് കഴിഞ്ഞുവരുന്ന ഒരു എണ്ണൽ സംഖ്യ.
*ഇരുപത്തിയെട്ട് (വർഷം) - ഗ്രിഗോറിയൻ കലണ്ടറിലെ 28ആം വർഷം 
*ഇരുപത്തിയെട്ട് (ചീട്ടുകളി) - ചീട്ട് ഉപയോഗിച്ചുള്ള ഒരു കളി, ഗുലാൻ പെരിശ് എന്നും പറയും.
*ഇരുപത്തിയെട്ട് കെട്ട് - ഹൈന്ദവാചാര പ്രകാരം കുട്ടികളുടെ പേരിടീൽ ചടങ്ങ്.
*ഇരുപത്തിയെട്ടാം ഓണം - ഓണം കഴിഞ്ഞ് 28ആം ദിനം - വിശേഷ ദിനം.
നാരകശലഭം

'

കറുത്ത ചിറകുകളും അനേകം മഞ്ഞപ്പൊട്ടുകളും നീണ്ട പാടുകളുമുള്ള ഒരു സാധാരണ ശലഭമാണ് **നാരക ശലഭം** **(Lime Butterfly, ''Papilio demoleus'')**. നാരകത്തെ ബാധിക്കുന്ന കീടമായതിനാലാണ് പേര് വന്നത്. 

## ജീവിതചക്രം

കാറ്റർപില്ലറിന്റെ ആദ്യ ഇൻസ്റ്റാർ കറുത്ത നിറമുള്ളതാണ്. രണ്ടും മൂന്നും നാലും ഇൻസ്റ്റാറുകൾ ഇരുണ്ട നിറമുള്ളവയും കടുത്ത ബ്രൗൺ നിറമുള്ള ശിരസ്സുള്ളവയുമാണ്. ആദ്യ കാറ്റർപില്ലറിന്റെ എട്ടും ഒൻപതും ഘണ്ഡങ്ങളിലെ വെള്ള പാട് പക്ഷിക്കാഷ്ടത്തിലെ യൂറിക്ക് ആസിഡ് പോലെ തോന്നുന്നവയാണ്. ഇത് ഇരപിടിയന്മാരിൽ നിന്ന് രക്ഷപ്പെടാൻ സഹായകമാണ്. 

അഞ്ചാം ഇൻസ്റ്റാർ മുതൽ സിലിണ്ടറാകൃതിയും ഇളം പച്ചനിറവുമാണ് കാറ്റർ പില്ലറൂകൾക്കുണ്ടാവുക. 

പ്യൂപ്പയുടെ നിറം പശ്ചാത്തലത്തിന്റെ നിറമനുസരിച്ച് പച്ചയോ ബ്രൗൺ നിറമോ ആവാം.

മൺസൂൺ കഴിയുമ്പോഴാണ് ശലഭങ്ങളെ കൂടുതലായി കാണാൻ സാധിക്കുന്നത്.

* ഒരുവർഷമുണ്ടാകുന്ന തലമുറകൾ: എട്ട്
* മുട്ട വിരിയാനെടുക്കുന്ന സമയം: 3.1 മുതൽ 6.1 വരെ ദിവസങ്ങൾ
* ലാർവ ഘട്ടം: 12.9 മുതൽ 22.7 വരെ ദിവസങ്ങൾ
* പ്യൂപ്പ ഘട്ടം: 8.0 മുതൽ 22.4 വരെ ദിവസങ്ങൾ
* ശലഭം: 4 മുതൽ 6 വരെ ദിവസങ്ങൾ. 5.1 ദിവസം ശരാശരി.



Image:The caterpiller of Papilio demoleus (Linnaeus, 1758) – Lime Swallowtail WLB DSC 0233.jpg| 
Image:The caterpiller of Papilio demoleus (Linnaeus, 1758) – Lime Swallowtail WLB WP 20160826 11 59 55 Pro.jpg|
Image:The caterpiller of Papilio demoleus (Linnaeus, 1758) – Lime Swallowtail WLB WP 20160826 11 59 34 Pro.jpg|
Image:The caterpiller of Papilio demoleus (Linnaeus, 1758) – Lime Swallowtail WLB WP 20160826 11 59 15 Pro.jpg|

Image:Papilio demoleus cat sec.jpg |ഏർലി ഇൻസ്റ്റാർ കാറ്റർപില്ലർ.
Image:Lime Butterfly (Papilio demoleus) Cat in Narsapur forest, AP W IMG_0241.jpg|മിഡിൽ ഇൻസ്റ്റാർ കാറ്റർപില്ലർ
Image:Vv lime cat.jpg|നാലാമത്തെ ഇൻസ്റ്റാർ കാറ്റർപില്ലർ
Image:Vv lime pupa.jpg|പ്യൂപ്പ.
Image:A pupa of Papilio demoleus (Linnaeus, 1758) – Lime Swallowtail WLB DSC 0 0 23.jpg|


### പരാദങ്ങൾ
 

കടന്നലുകൾ കാറ്റർപില്ലറുകളിൽ മുട്ടയിടുകയും മുട്ട വിരിഞ്ഞുണ്ടാകുന്ന ലാർവ കാറ്റർപില്ലറിനെ ഉള്ളിൽ നിന്ന് തിന്ന് നശിപ്പിക്കുകയും ചെയ്യും. പ്യൂപ്പ സ്റ്റേജിലെത്തിക്കഴിയുന്ന കാറ്റർപില്ലറിനെ കൊന്നുകൊണ്ട് ലാർവകൾ പുറത്തുവരും. 

ഇന്ത്യയിൽ താഴെപ്പറയുന്ന കടന്നലുകൾ ഇത്തരത്തിൽ നാരകശലഭത്തെ ആക്രമിക്കുന്നവയാണ്:
* അപാന്റലെസ് സ്പീഷീസുകൾ
* ബ്രാകൺ ഹെബെക്റ്റോർ.

## സാമ്പത്തികപ്രാധാന്യം

സിട്രസ് ഇനത്തിൽ പെട്ട പല സസ്യങ്ങളെയും ബാധിക്കുന്ന സാമ്പത്തികപ്രാധാന്യമുള്ള ഒരു കീടമാണ് ലൈം ബട്ടർഫ്ലൈ. ഇന്ത്യയിലും പാകിസ്താനിലും ഇറാഖിലും മദ്ധ്യപൂർവ്വേഷ്യയിലും ഇതുമൂലമുള്ള പ്രശ്നങ്ങളുണ്ട്. കരീബിയൻ രാജ്യങ്ങളിൽ നിന്ന് ഇവ ഫ്ലോറിഡയിലേയ്ക്കും പടരാൻ സാദ്ധ്യതയുണ്ടത്രേ. വിളകൾക്ക് ഇത് വലിയ ഭീഷണിയാണ്.  നാരകങ്ങളുടെ ഇലകൾ പൂർണ്ണമായും നശിപ്പിക്കാൻ കാറ്റർപില്ലറുകൾക്ക് സാധിക്കും.

പുഴുക്കളെ കൈ കൊണ്ടെടുത്ത് കളയുകയും എൻഡോസൾഫാൻ കീടനാശിനി ഉപയോഗിക്കുകയുമാണ് ഇന്ത്യൻ സർക്കാർ ഏജൻസികൾ ഉപദേശിച്ചിരുന്ന നിയന്ത്രണമാർഗ്ഗം.  ഇപ്പോൾ എൻഡോസൾഫാൻ സുപ്രീം കോടതി നിരോധിച്ചിരിക്കുകയാണ്. 

## ചിത്രങ്ങൾ

File:Papilio demoleus lemon butterfly vijayanrajapuram.jpg
File:Papilio demoleus 02.jpg
File:AshuGarg - Butterfly 6 (by).jpg
File:Lime Butterfly (Papilio demoleus) mud-puddling W2 IMG 0285.jpg
File:Papilio_demoleus_ALT_by_kadavoor.jpg
File:Papilio demoleus 8309.JPG
File:Papilio demoleus 1194.JPG


## അവലംബം

വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
എരിക്കുതപ്പി

ഡാനൈഡെ ശലഭകുടുബത്തിലെ സർവ്വസാധാരണമായ ഒരു ചിത്രശലഭമാണ് **എരിക്കുതപ്പി (Danaus chrysippus)** (Plain Tiger)'''.

നാട്ടിൻപുറത്തും കൃഷിയിടങ്ങളിലും നഗരങ്ങളിലുമെല്ലാം ഏതു കാലാവസ്ഥയിലും ഈ ശലഭം പറന്നുനടക്കുന്നതു കാണാം. മരുപ്രദേശങ്ങളിലും 9000 അടിവരെയുള്ള പർവ്വതപ്രദേശങ്ങളിലും ഇവയെ കണ്ടെത്തിയിട്ടുണ്ട്. എരിക്കിൻ ഇല പ്രധാന ആഹാരമാക്കിയ ഇവയെ പ്രധാന ശത്രുക്കളായ പക്ഷികൾ, ഓന്ത്, ഇഴജന്തുക്കൾ മുതലായവ, ശരീരത്തിലെ വിഷാംശം കാരണം വെറുതെവിടുകയാണ് പതിവ്. അതുകൊണ്ടു തന്നെ മറ്റുചില ശലഭങ്ങൾ ശത്രുക്കളിൽ നിന്നും രക്ഷപ്പെടുന്നതിനു വേണ്ടി ഇവയുടെ രൂപം അനുകരിക്കാറുണ്ട്. എന്നാൽ ഇവയുടെ ലാർവ്വകൾ ഉറുമ്പ്, കടന്നൽ, എട്ടുകാലി തുടങ്ങിയവയുടെ ഭക്ഷണമായിത്തീരാറുണ്ട്

## ചിത്രങ്ങൾ

File:Plain tiger m up.JPG|ആൺ പൂമ്പാറ്റ
File:Plain Tiger 2, India.jpg|പെൺപൂമ്പാറ്റ
Danaus chrysippus 01.jpg|എരിക്കുതപ്പി
Plain tiger cat.JPG|ലാർവ്വ
Plain tiger pupa.jpg|പ്യൂപ്പ
File:Plain Tiger DSC 0733.JPG
File:Plain tiger form Alcipoides from Karanji lake Mysore IMG 7834.jpg|Form alcippoides in Mysore


## അവലംബം

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
28 (സംഖ്യ)

ഇരുപത്തിയേഴിനും ഇരുപത്തിയൊൻപതിനും ഇടയിലുള്ള ഒരു എണ്ണൽ സംഖ്യയാണ് **ഇരുപത്തിയെട്ട്** (**28**, മലയാളം:**൨൮**).

## ഗണിതത്തിൽ
*ഒരു  പൂർണ്ണ ഭാജ്യ സംഖ്യ 1,2,3,4,7,14 എന്നിവ ഘടകങ്ങൾ.
*ആറ് കഴിഞ്ഞാൽ അടുത്ത പെർഫക്ട് സംഖ്യ 28 ആണ്, 28 നു ശേഷമുള്ള സംഖ്യ 496ഉം. 22(23 - 1) = 28
## ശാസ്ത്രത്തിൽ
*സിലിക്കണിന്റെ അറ്റോമിക പിണ്ഡം
*നിക്കലിന്റെ അറ്റോമിക സംഖ്യ
*ഭൗതിക ശാസ്ത്രത്തിലെ നാലാം മാജിക്ക് സംഖ്യ
*മനുഷ്യന്റെ ആർത്തവ ചക്രം 28 ദിനം.
വർഗ്ഗം:പൂർണ്ണസംഖ്യകൾ
തവിടൻ ആര

തുള്ളൻ ശലഭങ്ങളിലെ ഒരു സ്പീഷിസ് ആണ് **തവിടൻ ആര (Brown Awl)**. ഇന്ത്യയിലും ഏഷ്യയുടെ തെക്ക് ഭാഗങ്ങളിലും ഓസ്ട്രേലിയയിലും ഈ ശലഭങ്ങളെ കാണാം.

## ജീവിതരീതി
വനങ്ങളിലും പൊന്തക്കാടുകളിലുമാണ് ഇവയുടെ താവളമാക്കുന്നത്. നല്ല വേഗത്തിൽ പറക്കുന്ന ഇവയെ കണ്ടാൽ വായുവിലൂടെ തെന്നിത്തെന്നി പോവുകയാണെന്നെ തോന്നൂ. വെയിലത്ത് സാധാരണ കാണാമെങ്കിലും വെയിൽ കായുന്ന സ്വഭാവം കുറവാണ്. ദേശാടന സ്വഭാവമുള്ള ശലഭങ്ങളാണിവ. 

## ശരീരപ്രകൃതി
പേരിൽ പറയുന്ന പോലെ ഇവയുടെ ചിറകുകൾക്ക് തവിട്ടുനിറമാണ്.

## ചിത്രശാല

File : Brown awl.jpg|തവിടൻ ആര
File:Badamia exclamationis-brown awl.jpg|തവിടൻ ആര,കാക്കവയൽ നിന്നും 
File:Brown Awl (1802232221).jpg
File:Brown Awl Badamia exclamationis (4226937787).jpg|മുട്ടയിടുന്നു 


## അവലംബം

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
മധുരച്ചീര

thumb|250px|മധുരച്ചീര
കേരളത്തിൽ കാണപ്പെടുന്ന ഒരു ചീരയിനമാണ് **മധുരച്ചീര**. ഇതിനെ **ചിക്കൂർമാനീസ്, ബ്ലോക്കുചീര, വേലിച്ചീര** എന്നീ പേരുകളിൽ പ്രാദേശികമായി അറിയപ്പെടുന്നു. ഇതിനെ ഇല സാധാരണ പച്ചക്കറിയായി ഉപയോഗിക്കുന്നു. കേരളത്തിലെ എല്ലാ കാലാവസ്ഥയിലും വളരുന്ന ഒരു ദീർഘകാല വിളയായ ഇതിനെ വരിയായി അതിരുകളിൽ നട്ട് വേലിയായും ഉപയോഗപ്പെടുത്താറുണ്ട്.

## സവിശേഷതകൾ
ശാഖകളായി വളരുന്ന ചെടിയുടെ തണ്ട് പച്ചനിറത്തിൽ കാണപ്പെടുന്നു. ഇലകൾ സന്മുഖമായി ഇലത്തണ്ടുകളിൽ ക്രമീകരിച്ചിരിക്കുന്നു. വെള്ളനിറത്തിൽ നെരിയ ചുവപ്പ് പടർന്ന പൂക്കൾ വൃത്താകൃതിയിൽ 4-5 ഇതളുകൾ വരെയുണ്ടാകാം. കായ്കൾ വെള്ള നിറത്തിലോ വെള്ള കലർന്ന ചുവപ്പോ നിറത്തിലോ ആയിരിക്കും. കായ്കളിൽ 4-5 വിത്തുകൾ വരെയുണ്ടാകാം.

## കൃഷിരീതി
എല്ലാത്തരം മണ്ണിലും കൃഷിചെയ്യാവുന്ന ഒരു സസ്യമാണിത്. കമ്പുകൾ ആണ് സാധാരണ നടീൽ വസ്തുവായി ഉപയോഗിക്കുന്നത്. കാലവർഷമാണ് കമ്പുകൾ നടാൻ അനുകൂല സമയം. ഇളം മൂപ്പായ കമ്പുകൾ 20 - 30 സെന്റീമീറ്റർ നീളത്തിൽ മുറിച്ച് നട്ടാണ് കൃഷി ചെയ്യുന്നത്. ഏകദേശം 30 സെന്റീമീറ്റർ ആഴത്തിൽ ചാലുകൾ കീറി അതിൽ കാലിവളമോ, കമ്പോസ്റ്റോ, പച്ചിലവളമോ ചേർത്ത് നികത്തി അതിനുമുകളിൽ  കമ്പുകൾ നടാവുന്നതാണ്. ചെടികൾക്ക് വരൾച്ചയെ ചെറുക്കാൻ കഴുവുണ്ടെങ്കിലും വേനൽക്കാലത്ത് നനയ്ക്കുന്നത് ചെടി പുഷ്ടിയോടേ വളരുന്നതിന് സഹായിക്കും. കമ്പുകൾ നട്ട് മുന്ന് നാല് മാസങ്ങൾക്കുള്ളിൽ ആദ്യം വിളവെടുക്കാം. വിളവെടുത്തതിനുശേഷം ചെടിക്ക് നേരിയ തോതിൽ വളമിടുന്നത് തുടർവളർച്ചയെ ത്വരിതപ്പെടുത്തുന്നു.
## അവലംബം

## ബാഹ്യ ലിങ്കുകൾ
*PROTAbase on ''Amaranthus tricolor'' 
*
*Amaranthus tricolor L. Medicinal Plant Images Database (School of Chinese Medicine, Hong Kong Baptist University)  

വർഗ്ഗം:ചീരകൾ
വർഗ്ഗം:കാൾ ലിനേയസ് നാമകരണം ചെയ്തവ
പൊട്ടുവാലാട്ടി

കേരളത്തിൽ കാണുന്ന മൂന്നു സെറൂലിയൻ ജാതികളിൽ ഏറ്റവും സാധാരണയായി കാണുന്ന പൂമ്പാറ്റയാണ് **പൊട്ടുവാലാട്ടി** (*Jamides celeno*). ആകാശ നീലിമ കലർന്ന വെള്ളനിറമുള്ളതിനാലാണ് ഇവരെ ഇംഗ്ലീഷിൽ Ceruleans എന്ന് വിളിയ്ക്കുന്നത്.

ചിറകുകൾ കൂട്ടിച്ചേർത്തിരിക്കുന്ന സമയം ശലഭത്തിന്റെ പിൻഭാഗത്ത് ചിറകുകളിൽ നിന്നും നേരിയ വാലുകളും, അതിന് സമീപത്തായി കണ്ണാണെന്ന് തെറ്റുദ്ധരിപ്പിക്കാൻ ഉതകുന്ന രണ്ട് പാടുകളും ഉണ്ട്. ഒറ്റനോട്ടത്തിൽ ശലഭത്തിന്റെ യഥാർഥ തല അതിന്റെ പിൻഭാഗത്താണെന്ന് ശത്രുക്കളെ തെറ്റുദ്ധരിപ്പിക്കാൻ ഈ വിദ്യ ശലഭം ഉപയോഗപ്പെടുത്തുന്നു. 

കുന്നി, കരുവിലങ്ങം, അശോകം, ഉങ്ങ്, ഇരൂൾ, പ്ലാശ് എന്നീ സസ്യങ്ങളിലെല്ലാം പൊട്ടുവാലാട്ടി ശലഭം മുട്ടയിടുന്നതായി നിരീക്ഷിച്ചിട്ടുണ്ട്.
## ജീവിതചക്രം

File:Cerulean cat.jpg|ലാർവ
File:Cerulean pupa.jpg|പ്യൂപ്പ
File:Jamides celeno-pupa.jpg|പ്യൂപ്പ
File:Jamides celeno pupa.jpg|പ്യുപ്പ വിരിയുന്നതിനു തൊട്ടു മുൻപ്
File:Jamides celeno-common cerulean.jpg|പ്യൂപ്പയിൽ നിന്നും പുറത്തുവരുന്ന പൊട്ടുവാലാട്ടി
File:Jamides celeno freshly emerged.jpg|പ്യൂപ്പയിൽ നിന്നും പുറത്തുവന്ന പൊട്ടുവാലാട്ടി
File:Jamides celeno-Freshly emerged.jpg|പൊട്ടുവാലാട്ടി
File:Common cerulean.jpg|പൊട്ടുവാലാട്ടി


### ഇതും കൂടി കാണുക
* കാട്ടുപൊട്ടുവാലാട്ടി
* കരിമ്പൊട്ടുവാലാട്ടി

## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
പാദസരം

കുട്ടികളും സ്ത്രീകളും കാലിൽ അണിയുന്ന ഒരു ആഭരണമാണ് **പാദസരം** അഥവാ **കൊലുസ്**. വെള്ളി കൊണ്ടും സ്വർണ്ണം കൊണ്ടും ഉള്ള ആഭരണങ്ങളാണ് കൂടുതലായി ഉപയോഗിക്കപ്പെടുന്നത്. പാദസരത്തിൽ നടക്കുമ്പോൾ ശബ്ദമുണ്ടാക്കുവാനായി ചെറിയ മണികൾ ഘടിപ്പിക്കാറുണ്ട്. വെള്ളിയിലാണ് ശബ്ദോന്നതി ലഭ്യമാകുക എന്നതിനാൽ കൂടുതലായും ഇത്തരം മണികൾ ഉപയോഗിക്കുന്നത് വെള്ളി പാദസരങ്ങളിലാണ്. സ്വർണം, പ്ലാറ്റിനം, വൈറ്റ് ഗോൾഡ്‌, ഡയമണ്ട്  പാദസരങ്ങളിലും കിലുങ്ങുന്ന മണികൾ ഉപയോഗിക്കാറുണ്ട് . ഫാൻസി പാദസരങ്ങൾ മുതൽ ലക്ഷങ്ങൾ വില വരുന്ന ഡയമണ്ട് കൊലുസുകൾ വരെ സ്ത്രീകൾ കാലിൽ അണിയുന്നു.

## ഇതും കാണുക

നൃത്തം പോലെയുള്ള കലാപരിപാടികൾക്ക് ഉപയോഗിക്കുന്ന വളരെയധികം ശബ്ദം ഉളവാക്കുന്ന മണികളോടുകൂടിയ കാലിൽ തന്നെ ധരിക്കുന്ന ആഭരണത്തെ ചിലങ്ക എന്നാണ് പറയുന്നത്. ചെമ്പ്,ഇരുമ്പ് തുടങ്ങിയ ലോഹങ്ങൾ കൊണ്ടാണ് സാധാരണ ചിലങ്ക നിർമ്മിക്കുന്നത്. എന്നാൽ വെള്ളി,സ്വർണം  തുടങ്ങിയവയിൽ നിർമിച്ച ചിലങ്കകളും ഇപ്പോൾ‌ വിപണിയിൽ ലഭ്യമാണ്.

## ചിത്രശാല

File:Anklet_കൊലുസ്,_പാദസരം.JPG|വെള്ളികൊണ്ടുള്ള പാദസരം


## അവലംബം

## പുറത്തേക്കുള്ള കണ്ണികൾ

വർഗ്ഗം:ആഭരണങ്ങൾ
സെറ

**ലാൻഡ്‌ ബിഫോർ ടൈം** എന്ന കുട്ടികളുടെ കാർട്ടൂൺ സിനിമയിലെയും പരമ്പരയിലെയും മുഖ്യ കഥാപാത്രം ആണ് **സെറ**. പീച് നിറം ഉള്ള ഒരു കുട്ടി ട്രൈസെറാടോപ്സ് ആണ് .

## ശബ്ദം
കാൻഡസ് ഹട്ട്സൺ  ആണ് ഒന്ന് മുതൽ നാലു വരെ ഉള്ള ചിത്രങ്ങക്ക് ശബ്ദം നൽകിയത് , അഞ്ചു മുതൽ അവസാന ചിത്രം ആയ ദി വിസ്ഡം ഓഫ് ഫ്രണ്ട്സ്‌ എന്ന ഒമ്പതാമത്തെ ചിത്രത്തിലും പിന്നെ ടെലിവിഷൻ പരമ്പരയിലും ശബ്ദം നൽകിയത് അന്ന്ടി  മക്അഫീ ആണ് .

## അവലംബം
* 
* സെറ

വർഗ്ഗം:കോമിൿ കഥാപാത്രങ്ങൾ
എ.ഐ.സി.എൽ.

ഇന്ത്യയിലെ  ഒരു പലിശരഹിത സാമ്പത്തിക സ്ഥാപനമാണ് **എ. ഐ. സി. എൽ** (**Alternative Investments and Credits Limited** (AICL)). പലിശാധിഷ്ഠിത സമ്പദ്ഘടനക്ക് ബദലായി കേരള ജമാഅത്തെ ഇസ്ലാമിയുടെ നേതൃത്വത്തിൽ 2000 ജൂണിൽ കൊച്ചിയിൽ ആരംഭിച്ചു. ഇസ്ലാമിക സാമ്പത്തിക വ്യവസ്ഥക്ക് വിധേയമായി പ്രവർത്തിക്കുന്ന ഇന്ത്യയിലെ പ്രഥമ സ്വകാര്യ സംരംഭമാണിത്. കേരള സർക്കാർ ആരംഭിക്കാനിരിക്കുന്ന അൽ ബറക എന്ന സാമ്പത്തിക സ്ഥാപനവുമായി സഹകരിച്ച് പ്രചാരണ പരിപാടികൾ സംഘടിപ്പിച്ചു വരുന്നു. **ഡയറക്ടർ** ടി. ആരിഫലി.. 
## രൂപീകരണം
2000ൽ പലിശയുടെ വിപത്തിനെതിരെ ജമാഅത്തെ ഇസ്ലാമി സംസ്ഥാന വ്യാപമായി നടത്തിയ *പലിശക്കെതിരെ* എന്ന കാമ്പയിനിന്റെ ഭാഗമായി തീരുമാനിക്കപ്പെട്ട സംരംഭമാണ് പലിശരഹിത ഇസ്ലാമിക സാമ്പത്തിക ബദൽ. 2001 ഡിസംബർ 22-ന് സംസ്ഥാന മുഖ്യമന്ത്രി എ.കെ.ആന്റണി എറണാംകുളം ടൌൺ ഹാളിൽ വെച്ച് കമ്പനിയുടെ ഉദ്ഘാടനം നിർവഹിച്ചു. കമ്പനി ചെയർമാനും ജമാഅത്തെ ഇസ്ലാമി സംസ്ഥാന അമീറുമായ കെ.എ.സിദ്ദീഖ് ഹസൻ അധ്യക്ഷത വഹിച്ചു. സ്ഥാപനത്തിന്റെ പ്രധാന ഓഫീസ് എറണാകുളത്തും മേഖലാ ഓഫീസ് കോഴിക്കോട്ടും പ്രവർത്തിക്കുന്നു. ലോകത്തെങ്ങുമുള്ള ഇസ്ലാമിക ബാങ്കുകളുടെ പ്രവർത്തന രീതികളും ഇന്ത്യൻ സാഹചര്യത്തിലുള്ള അതിന്റെ പ്രായോഗികതയും വിലയിരുത്തിയാണ് സംരംഭത്തിന് തുടക്കം കുറിച്ചിട്ടുള്ളത്. ഈ സംരംഭവുമായി ബന്ധപ്പെട്ട എല്ലാ ഇടപാടുകളുടെയും ഇസ്ലാമിക സാധുത പരിശോധിക്കുന്നതിന് ഒരു ഉപദേശക സമിതിയുമുണ്ട്. 
## അംഗീകാരം
2002 ജനുവരി 8-നാണ് സ്ഥാപനത്തിന് റിസർവ്വ് ബാങ്ക് ഓഫ് ഇന്ത്യയുടെ അംഗീകാരം ലഭിച്ചത്. അതോടെ വിദേശവിനിമയത്തിനുള്ള അവകാശവും ലഭിച്ചു. . എന്നാൽ ഈ അംഗീകാരം പിന്നീട് റദ്ദാക്കപ്പെട്ടു.  ലാഭ-നഷ്ട പങ്കാളിത്തത്തോടെയുള്ള പ്രവർത്തന രീതി റിസർവ് ബാങ്കിന് രേഖാമൂലം സമർപ്പിക്കുകയും അവർ അതംഗീകരിക്കുകയും ചെയ്തിട്ടുണ്ട്. 2006-ൽ റിസർവ് ബാങ്ക്, നോൺ ബാങ്കിംഗ് ഫിനാൻഷ്യൽ കമ്പനികളും  ഉപഭോക്താക്കളും തമ്മിലുള്ള ഇടപാടിൽ സുതാര്യത ഉറപ്പുവരുത്തുന്നതിന് ഫെയർ പ്രാക്ടീസ് കോഡ് സർക്കുലർ പുറത്തിറക്കി. സുതാര്യതയുടെ ഭാഗമായി, ഉപഭോക്താക്കളോട് എത്രയാണ് പലിശ ഈടാക്കുന്നതെന്ന് വ്യക്തമാക്കാൻ സർക്കുലർ നിർദ്ദേശിച്ചിരുന്നു. എന്നാൽ, ആ സർക്കുലറിൽ സ്വന്തമായ ഫെയർ പ്രാക്ടീസ് കോഡ് രൂപീകരിക്കാൻ സ്വാതന്ത്യ്രം നൽകിയിരുന്നു. തദടിസ്ഥാനത്തിൽ ലാഭ-നഷ്ട പങ്കാളിത്തം പ്രവർത്തന രീതിയായി വിശദീകരിച്ച് കൊണ്ട് 2007-ൽ ഫെയർ പ്രാക്ടീസ് കോഡ് റിസർവ് ബാങ്കിന് സമർപ്പിക്കുകയും അവർ ഫയലിൽ സ്വീകരിക്കുകയും ചെയ്തു. തുടർന്ന് സുപ്രധാനമായ ഒരു കേസിൽ എ.ഐ.സി.എൽ പരാമർശവിധേയമായപ്പോൾ റിസർവ് ബാങ്ക് എ.ഐ.സി.എല്ലിന്റെ രേഖകൾ പരിശോധിച്ച് കൃത്യമായി പലിശ പ്രഖ്യാപിക്കുന്നില്ല എന്ന് കണ്ടെത്തി. എ.ഐ.സി.എൽ വിശദീകരണം നൽകിയെങ്കിലും റിസർവ് ബാങ്കിന്റെ സർക്കുലറിലെ പലിശയുമായി ബന്ധപ്പെട്ട വ്യവസ്ഥ പാലിക്കുന്നില്ല എന്നാരോപിച്ച് എ.ഐ.സി.എല്ലിന്റെ ലൈസൻസ് റദ്ദാക്കുകയായിരുന്നു.  റിസർവ്വ് ബാങ്ക് ഓഫ് ഇന്ത്യയുടെ നിയന്ത്രണത്തിൽ വരാത്ത സാമ്പത്തിക ഇടപാടുകൾ മാത്രമേ ഇപ്പോൾ നടത്താനാവൂ.

## ലക്ഷ്യങ്ങൾ
* നിക്ഷേപകരുടെ പണം ഇസ്ലാം അനുവദിക്കുന്ന രീതിയിൽ ലാഭകരമായ സംരംഭങ്ങളിൽ മുടക്കാനുള്ള അവസരമൊരുക്കുക.
* സംരംഭകർക്ക് ലാഭ-നഷ്ട പങ്കാളിത്ത വ്യവസ്ഥയിൽ പണം നൽകുക.
* ലാഭകരമായ പ്രൊജക്ടുകളിൽ ബിസിനസ് സംരംഭങ്ങൾ ഏറ്റെടുക്കുക. 
## സന്നദ്ധസേവനം
2002 മെയിൽ ദുരിതാശ്വാസ പ്രവർത്തനങ്ങൾക്കും മറ്റുമായി  എ.ഐ.സി.എൽ ചാരിറ്റബിൾ ട്രസ്റ് രൂപീകരിച്ചു. ചികിത്സ, വിദ്യാഭ്യാസം, സ്വയം തൊഴിൽ കണ്ടെത്തൽ, വീടിന്റെ അറ്റകുറ്റ പണി എന്നിവക്കായി പലിശയില്ലാതെ ട്രസ്റ് കടം അനുവദിക്കുന്നു. ട്രസ്റിന് ലഭിക്കുന്ന സംഭാവനകളും ലാഭത്തിലെ സകാത്ത് വിഹിതവുമാണ് ഇതിനായി നീക്കി വെക്കുന്നത്.
## അവലംബം

വർഗ്ഗം:സാമ്പത്തിക സംഘടനകൾ
ചുങ്കം

കേരളത്തിൽ പഴയ കാലത്ത് നിലനിന്നിരുന്ന ഒരു ഇനം നികുതി. നാട്ടുരാജാക്കന്മാർ ജനങ്ങളിൽ നിന്നും പിരിച്ചിരുന്ന വിവിധയിനം നികുതികളിൽ ഒന്ന്.ചരക്കുകൾ ഒരു സ്ഥലത്തു നിന്നും കൊണ്ടുവരികയോ കൊണ്ടുപോകുകയോ ചെയ്യുമ്പോൾ അതിനു ചുമത്തുന്ന നികുതിയാണു **ചുങ്കം**. സാമാനങ്ങൾ വെളിയിൽ നിന്നും കൊണ്ടു വരുമ്പോൾ അറുപതിലൊന്നു ഉൽക്ക്(ചുങ്കം) വാങ്ങിയിരുന്നു. പുറമെ അറിവുൽക്കം (വില്പനനികുതി)  ഈടാക്കിയിരുന്നു. ചരക്കുകൾ കയറ്റി കൊച്ചി അഴി കടന്ന് പുറത്തേക്ക് പോകുന്നതിനും പുറത്ത്നിന്ന് അകത്തേക്ക് കൊണ്ടുവരുന്നതിനും ഈടാക്കിയിരുന്ന ചുങ്കത്തിനു അല്പാത്തിചുങ്കം എന്നാണു പറഞ്ഞ്ഇരുന്നത്.

പിൽക്കാലത്ത് ഇത്തരം ചുങ്കപ്പിരിവ് നടന്നിരുന്ന സ്ഥലങ്ങളും ചുങ്കം എന്ന പേരിൽ അറിയാനിടയായി.പത്തനംതിട്ട ജില്ലയിലെ ചുങ്കപ്പാറ,പാലക്കാട് ജില്ലയിലെ കഴനി ചുങ്കവും, തൃശൂർ ജില്ലയിലെ തിരുവില്വാമലയിലെ ചുങ്കവും അങ്ങനെ വന്ന പേരുകളാണ്.
## മറ്റു ചുങ്കങ്ങൾ
*വണ്ടിമുതൽ കരയിൽകൂടി സഞ്ചരിക്കുന്ന വാഹനങ്ങൾക്ക്, പ്രധാനമായും കാളവണ്ടികൾക്ക് ഉൺറ്റായിരുന്ന നികുതി.
*പടവ്മുതൽ- ജലത്തിൽക്കൂടി സഞ്ചരിക്കുന്ന വാഹനഗ്ങളുടെ നികുതി.
വാഹനങ്ങൾ വരുമ്പോഴും പോകുമ്പോഴും രണ്ട് കാശ്വീതമായിരുന്നു വാങ്ങിയിരുന്നത്.

## അവലംബം


വർഗ്ഗം:കേരളത്തിലെ പുരാതന നികുതികൾ
ഏഴ

പ്രാചീന കേരളത്തിൽ നിലനിന്നിരുന്ന ഒരിനം നികുതിയാണ് **ഏഴ**. കേരളത്തിലെ നാട്ടു രാജാക്കന്മാർ തമ്മിൽ ഉണ്ടായിരുന്ന സ്വരച്ചേർച്ചയില്ലായ്മമൂലം പലപ്പോഴും പരസ്പരം ആക്രമിക്കാറുണ്ട്. ഇത്തരത്തിൽ ബലഹീരായ അയൽരാജാക്കന്മാരുടെ നാട്ടിൽ കയ്യേറി എടുക്കുന്ന ദ്രവ്യമാണു ഏഴ
## അവലംബം


വർഗ്ഗം:കേരളത്തിലെ പുരാതന നികുതികൾ
കോഴ

thumb|കോഴ
thumb|അഴിമതിക്കെതിരായ ഐക്യരാഷ്ട്ര കൺവെൻഷൻ
കേരളത്തിലെ നാട്ടുരാജ്യങ്ങളിൽ നിലനിന്നിരുന്ന ഒരിനം നികുതി. അടിയന്തര ഘട്ടങ്ങളിൽ രാജാവിനു പണം ആവശ്യമായിവരുമ്പോൾ സാമന്തന്മാരിൽ നിന്നും നിർബന്ധപൂർവ്വം പിരിച്ചെടുക്കുന്ന പണമാണു **കോഴ**. ഈ വാക്ക് ഇപ്പോൾ അനർഹമായതോ ക്രമം തെറ്റിയുള്ളതോ ആയ സേവനങ്ങൾക്കും അഴിമതിക്കും ഉള്ള കൈക്കൂലി ആയാണു  ഉപയോഗിക്കുന്നത്.

## ഇതും കാണുക
* ട്രാൻസ്പരൻസി ഇന്റർനാഷണൽ
തപ്പ് (നികുതി)

കേരളത്തിൽ നിലനിന്നിരുന്ന ഒരിനം നികുതി. നാട്ടു രാജാക്കന്മാർ പ്രജകൾ യാദ്രുശ്ചികമായോ, മനസ്സറിയാതെയോ ചെയ്യുന്ന കുറ്റങ്ങൾക്ക് ചുമത്തുന്ന പിഴയാണു തപ്പ്.നാടുവാഴികളും ദേശവാഴികളും റ്റ്ഹങ്ങളിൽ കീഴുള്ളവരോട് ഈടാക്കുന്ന കരത്തിനും തപ്പ് എന്നു പറയും
## അവലംബം


വർഗ്ഗം:കേരളത്തിലെ പുരാതന നികുതികൾ
പുരുഷാന്തരം

പ്രാചീന കേരളത്തിൽ നിലനിന്നിരുന്ന ഒരിനം നികുതി.ദേശവാഴികൾ,സ്ഥാനികൾ,മാനികൾ എന്നിവർ മരിച്ചാൽ അടുത്ത അവകാശി കൈയേൽക്കുമ്പോൾ ഈടാക്കുന്ന മരണനികുതിയാണു പുരുഷാന്തരം.പുരുഷാന്തരത്തിന്റെ തോത് രണ്ട് മുതൽ ആയിരത്തി ഇരുന്നൂറു പണംവരെയായിരുന്നു.

വിശദീകരണം :
പുരുഷാന്തരം എന്ന് പേരുള്ള ഒരിനം നികുതി കേരളത്തിൽ ഉണ്ടായിരുന്നു.

ദേശവാഴികൾ,
സ്ഥാനികൾ,
മാനികൾ മുതലായവർ മരിച്ചാൽ അടുത്ത അവകാശി സ്വത്തുക്കൾ / സ്ഥാനമാനങ്ങൾ കൈയേൽക്കുമ്പോൾ ഈടാക്കുന്ന മരണാനന്തരനികുതിയായിരുന്നു പുരുഷാന്തരം എന്നറിയപ്പെട്ടിരുന്നത്.

തലമുറ കൈമാറ്റ നികുതി എന്നും പറയാം.

പുരുഷാന്തരത്തിന്റെ തോത് രണ്ട് മുതൽ ആയിരത്തി ഇരുന്നൂറു പണം വരെയായിരുന്നു.

പണം എന്നതു തിരുവിതാംകൂറിലെ നാണയവ്യവസ്ഥയിൽ ഒന്നുകൂടിയാണു്. പത്തു് പൈസ ഒരു പണം. അഞ്ച് പണം ഒരു ഉറുപ്പിക.

പുതിയ നാണയവ്യവസ്ഥകൾ സ്വതന്ത്ര ഇന്ത്യയിൽ നടപ്പിൽ വന്നപ്പോൾ പണം എന്ന വാക്ക് മറ്റ് അർത്ഥത്തിൽ ഉപയോഗിക്കാൻ തുടങ്ങി.

## അവലംബം


വർഗ്ഗം:കേരളത്തിലെ പുരാതന നികുതികൾ
ആറ്റലടക്കം

പ്രാചീന കേരളത്തിൽ നിലനിന്നിരുന്ന ഒരിനം രാജാവകാശം. അവകാശികൾ ഇല്ലാതെ മരിക്കുന്നവരുടെ സ്വത്ത്ക്കൾ രാജാവ് കണ്ടുകെട്ടുന്നു. ഇതിനാണു **ആറ്റലടക്കം** എന്നു പറയുന്നത്. കുടുംബം അന്യം നിന്നു പോകാതിരിക്കാൻ അവകാശികളെ ദത്തെടുക്കാൻ രാജാവിന്റെ അനുമതി വേണം. അതിനു കടം കഴിച്ചുള്ള സ്വത്തിന്റെ നൂറ്റിനു ഇരുപത് വിഹിതം രാജാവിനു ദത്തുകാഴ്ച കാഴ്ചവക്കണം.
## അവലംബം

വർഗ്ഗം:കേരളചരിത്രം
കാഴ്ച (നികുതി)

പ്രാചീന കേരളത്തിൽ നിലനിന്നിരുന്ന ഒരിനം നികുതി. രാജകുടുംബത്തിലുണ്ടാകുന്ന ജനനം, മരണം, കല്യാണം, ഗൃഹപ്രവേശം, തുടങ്ങിയ അടിയന്തരങ്ങൾക്ക് കുടിയാന്മാർ സമ്മനമായും അല്ലതെയും കൊടുക്കുന്ന ദ്രവ്യമോ, വസ്തുക്കളോ ആണു കാഴ്ച. ഉദ്യോഗങ്ങളിൽ നിയമിക്കപ്പെടുമ്പോഴും, സ്ഥാനമാനങ്ങൾ നൽകുമ്പോഴും കാഴ്ചവെക്കണം.

## മറ്റു കാഴ്ചകൾ
* ഓമനക്കാഴ്ച - കണ്ണൂർജില്ലയിലെ പയ്യാവൂർ ശിവക്ഷേത്രത്തിൽ ഊട്ടുൽസവത്തോടനുബന്ധിച്ച് വിവിധ ദേശക്കാർ സമർപ്പിക്കുന്ന വാഴക്കുല ഘോഷയാത്ര.
* കാഴ്ചക്കുല - ക്ഷേത്രങ്ങളിലേക്ക് ഭക്തർ സമർപ്പിക്കുന്ന പഴക്കുല. പ്രത്യേകിച്ച് ഗുരുവായൂരിലാണ് ഇത് പ്രധാനം.

## അവലംബം


വർഗ്ഗം:കേരളത്തിലെ പുരാതന നികുതികൾ
പശക്കൊട്ട

**പശക്കൊട്ട**. . സംസ്കൃതത്തിൽ **അരിഷ്ട**, **ഫേനില**, **രീഠാ**, **സോമവൽക** എന്നു പറയുന്നു. ഇന്ത്യയിൽ സമതലങ്ങളിലും ചെറിയ മലകളിലെ കാടുകളിലും വളരുന്നു. ഉറുവഞ്ചി എന്ന പേരുമുണ്ട്.

## വിവിധയിനങ്ങൾ
Sapindus emarginatus എന്ന ചെടിയേയും ചിലയിടങ്ങളിൽ പശക്കൊട്ടയായി കണക്കാക്കുന്നു.

## രൂപവിവരണം
അർദ്ധഹരിത വൃക്ഷമാണ്. ഏകദേശം 15മീറ്റർ ഉയരം വരെ വളരും. ഒക്ടോബറിൽ പൂക്കൾ ഉണ്ടായി, ജനുവരി-മാർച്ച് മാസങ്ങളിൽ കായ് വിളയും.

## രസാദി ഗുണങ്ങൾ
രസം  :  കടു
ഗുണം  :  തിക്തം, സരം
വീര്യം :  ഉഷ്ണം
വിപാകം  :  കടു

## ഔഷധയോഗ്യമായ ഭാഗങ്ങൾ
ഇല, കായ്, വേരു്

## ഔഷധ ഗുണം
ഗർഭപാതന ശക്തിയുണ്ട്.

## ഇതും കാണുക
# സാബൂൻകായ

## ചിത്രശാല
## അവലംബം
*ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്


വർഗ്ഗം:വിഷസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സാപ്പിൻഡേസീ
കീഴ്മലനാട്

**കീഴ് മലനാട്** എന്ന പ്രദേശം തൊടുപുഴക്കടുത്ത് കാരിക്കോട് ആസ്ഥാനമായി ഉണ്ടായിരുന്ന ഒരു നാട്ടു രാജ്യമാണ്. വടക്കൻ തിരുവിതാംകൂറിന്റെ, ഇപ്പോഴത്തെ മുവ്വാറ്റുപുഴ,തൊടുപുഴ,കോതമംഗലം താലൂക്കുകളുടെ ഭാഗങ്ങൾ കീഴ്മലനാടിന്റെ ഭാഗമായിരുന്നു.
വില്ലിസ് ഗോപുരം

അമേരിക്കയിലെ ഏറ്റവും ഉയരം കൂടിയ കെട്ടിടമാണ് **വില്ലിസ് ഗോപുരം** (പഴയ പേര് സിയേഴ്സ് ഗോപുരം). ചിക്കാഗോയിലാണ് ഈ കെട്ടിടം സ്ഥിതിചെയ്യുന്നത്. ഇതിന്റെ മുഖ്യ ശില്പി ബ്രൂസ് ഗ്രഹാം ആണ്. 1970 ആഗസ്റ്റിലാണ് നിർമ്മാണം ആരഭിക്കുന്നത്. 1973-ൽ പണി പൂർത്തിയായപ്പോൾ 108 നിലകളും 442 മീറ്റർ(1451 അടി) ഉയരവുമായി ലോകത്തിലെ ഏറ്റവും ഉയരം കൂടിയ കെട്ടിടമായി. 1998-ൽ മലേഷ്യയിൽ പെട്രോണാസ് ഇരട്ട ഗോപുരങ്ങൾ ഉയരുന്നതു വരെ  ഈ ബഹുമതി സിയേഴ്സ് ടവറിനായിരുന്നു. 2009 ജൂലൈ 16-ന് ഔദ്യോഗികമായി "വില്ലിസ് ടവേഴ്സ്" എന്ന് പുനർനാമകരണം ചെയ്യപ്പെട്ടു.

## അവലംബം


വർഗ്ഗം:അംബരചുംബികൾ
വർഗ്ഗം:അമേരിക്കൻ ഐക്യനാടുകൾ
തൊഴിൽ നികുതി

**തൊഴിൽ നികുതി** ജോലി ചെയ്യുന്നതിനുള്ള സർക്കാരിലേക്കുള്ള നികുതിയാണ്.കേരളത്തിൽ ഇത്തരം നികുതിപിരിക്കുന്നതിനുള്ള അധികാരം തദ്ദേശസ്വയം ഭരണ സ്ഥാപനങ്ങൾക്കാണ് .ഓരോ സാമ്പത്തികവർഷവും രണ്ട് തവണയായി ഇതു സർക്കാർ ഉദ്യോഗസ്ഥരിൽ നിന്നും അംഗീക്രിത തൊഴിലാളികളി ൽനിന്നും സ്വീകരിക്കുന്നു.
## അവലംബം

വർഗ്ഗം:നികുതികൾ
 ഭിന്നശേഷിക്കാർക്ക് തൊഴിൽ നികുതി അടയ്ക്കേണ്ടതില്ല
സത്യപരീക്ഷ

പ്രാചീന കേരളത്തിൽ  കുറ്റം തെളിയിക്കുന്നതിനായി നിലനിന്നിരുന്ന മാർഗ്ഗങ്ങളിൽ ഒന്ന്.
## വിവിധ സത്യപരീക്ഷകൾ
*അഗ്നിപരീക്ഷ
*ജലപരീക്ഷ
*വിഷപരീക്ഷ
*തൂക്കുപരീക്ഷ
ഇവയുടെ തരം നിശ്ചയിച്ചിരുന്നത് കുറ്റക്കാരന്റെ ജാതി നോക്കിയായിരുന്നു.തൂക്കുപരീക്ഷ ബ്രാഹ്മണർക്കും,അഗ്നിപരീക്ഷ ക്ഷത്രിയർക്കും,ജലപരീക്ഷ വൈശ്യർക്കും, വിഷപരീക്ഷ ശൂദ്രർക്കും എന്നായിരുന്നു പ്രമാണം.
### അഗ്നിപരീക്ഷ
കുറ്റവാളിയെ കൊണ്ടുപോയി സത്യം ചെയ്യിച്ച് തിളച്ച്കൊണ്ടിരിക്കുന്ന  എണ്ണയിലോ നെയ്യിലോ കൈമുക്കിച്ചാണ അഗ്നിപരീക്ഷ നടത്തുന്നത്.കുറ്റക്കാരണാണെങ്കിൽ കൈ പൊള്ളും അല്ലെങ്കിൽ പൊള്ളില്ല എന്നയിരുന്നു വിശ്വാസം .ഇതിന്റെ അടിസ്ഥാനത്തിലായിരുന്നു കുറ്റം ച്എയ്തതാണോ അല്ലയോഎന്ന് തീരുമാനിച്ചിരുന്നത്.ശുചീന്ത്രം ക്ഷേത്രത്തിലെ കൈമുക്ക് പരീക്ഷ പ്രസിദ്ധമാണു.
### ജലപരീക്ഷ
മുതലകളും ചീങ്കണ്ണികളും നിറഞ്ഞ കീടങ്ങുകളിലും കുളത്തിലും കുട്ടവാളികളെ നീന്താൻ വിടുന്നതാണു ജലപരീക്ഷ.നീന്തി രക്ഷപ്പെയട്ടുവരികയാണെങ്കിൽ കുറ്റത്തിൽ നിന്നും നിരുപാധികം വിടുതൽ ചെയ്യുന്നു.
### വിഷപരീക്ഷ
മൂന്നു നെല്ലിട പാഷാണം മുപ്പത്തി രണ്ടിരട്ടി നെയ്യിൽ ചേർത്ത് കഴിപ്പിക്കുക.ഉഗ്ര വിഷമുള്ള സർപ്പത്തെ അടച്ച് കെട്ടിയിരിക്കുന്ന കുടത്തിൽ കൈ ഇടീപ്പിക്കുക എന്നിവയാണു വിഷപരീക്ഷയിൽ പ്പ്രധാനം.ഈ പരീക്ഷയിൽ അപായപ്പെടാത്തവരെ കുറ്റവിമുക്തരാക്കുന്നു.
### തൂക്കുപരീക്ഷ
മേൽപ്പറഞ്ഞ മൂന്നു വിധം പരീക്ഷകളും ബ്രാഹ്മണന്മാർക്ക് ബാധകമല്ല.അവർക്കുള്ളതാണു തൂക്കുപരീക്ഷ,.കുറ്റം ചെയ്തെന്നു വിശ്വസിക്കപ്പെടുന്ന വ്യക്തിയെ ഒരു ത്രാസിൽ ഇരുത്തി തൂക്കും തൂക്കം നോക്കി വെക്കും..അയാളുടെ ദേഹത്ത് അയാൽ ചെയ്തിരിക്കുന്ന കുറ്റത്തിന്റെ വിശദവിവരം എക്ഷഴുതിയ പനയോല കെട്ടിയതിനു ശേഷം വീണ്ടും തൂക്കും.ഇപ്പോൾ ആദ്യത്തേതിനേക്കാൾ തൂക്കം കൂടിയിരുന്നാൽ മാത്രം അയാൾ കുറ്റം ചെയ്തതായി കണക്കാക്കും.
## മറ്റു പരീക്ഷകൾ
പഴുപ്പിച്ച ഇരുമ്പിൽ നക്കിച്ചും, കുറ്റവാളികളെ നിർണ്ണയിച്ചിരുന്നു. ക്രിസ്ത്യാനികൾ , മുസ്‌ലിംകൾ, ജൂതന്മാർ എന്നിവരായ അഹിന്ദുക്കളെയായിരുന്നു ഈ സത്യ പരീക്ഷക്ക് വിധേയമാക്കിയിരുന്നത്.
1343 ൽ കേരളത്തിലെത്തിയ ഇബ്നൂബത്തൂത്ത ഇതിനെക്കുറിച്ച് വിസ്തരിച്ചിട്ടുണ്ട്.

## അവലംബം

വർഗ്ഗം:കേരളചരിത്രം
കേരള പരിസ്ഥിതി ഉച്ചകോടി

കേരളത്തിലെ പ്രഥമ പരിസ്ഥിതി ഉച്ചകോടി 2011 ഓഗസ്റ്റ്‌ 3 മുതൽ 5 വരെ തിരുവന്തപുരം തൈക്കാട് ഗാന്ധിഭവനിലെ സൈലന്റ് വാലി നഗറിൽ നടത്തപ്പെട്ടു. 
## പ്രധാന ലക്ഷ്യം
കേരളത്തിലെ ഓരോ ജില്ലയും നേരിടുന്ന പരിസ്ഥിതി ഭീഷണികൾ വിലയിരുത്തി  അവയ്ക്ക് പരിഹാരം നിർദ്ദേശിക്കുക.
## സംഘാടകർ
കേരള സർവകലാശാല ഗാന്ധിയൻ പഠന കേന്ദ്രം, ഗ്രീൻ കമ്മ്യൂണിറ്റി , പബ്ലിക്‌ റിലേഷൻസ്  വകുപ്പ്, കേരള സംസ്ഥാന ശാസ്ത്ര സാങ്കേതിക കൌൺസിൽ , ജൈവവൈവിധ്യ ബോർഡ്‌ , സംസ്ഥാന മലിനീകരണ നിയന്ത്രണ ബോർഡ്‌ , നാഷണൽ സർവീസ്  സ്കീം , വിദ്യാഭ്യാസ വകുപ്പ് , നെഹറു  യുവകേന്ദ്ര, ഗാന്ധിയൻ യുവജനവേദി   എന്നിവരാണ്  നേതൃത്വം നൽകിയത്.

## പ്രധാന വിഷയങ്ങൾ
തിരുവനന്തപുരം, കാസർകോട് ജില്ലകളുടെ പരിസ്ഥിതി റിപ്പോർട്ടുകൾ,
പരിസ്ഥിതി ആഘാതം കുട്ടനാട്ടിൽ,
അഗസ്ത്യകൂടവും കാണിക്കാരും, 
കാവുകളുടെ പരിസ്ഥിതി പ്രാധാന്യം, 
പ്ലാച്ചിമടയും കോർപറേറ്റ് ചൂഷണവും,
ഖരമാലിന്യ നിർമാർജ്ജന മാർഗങ്ങൾ,
പരുക്കേറ്റ പരിസ്ഥിതിയും ശുചിത്വ കേരളവും
മലിനമായിക്കൊണ്ടിരിക്കുന്ന ജലം, വായു, മണ്ണ്,
വിഷമയമാവുന്ന ഭക്ഷണം, 
വേനൽ ചൂടിന്റെ ഏറുന്ന കാഠിന്യം,
പകർച്ചവ്യധികളുടെയും  പുതിയ രോഗങ്ങളുടെയും കടന്നുകയറ്റം,
ശോഷിച്ചു വരുന്ന പ്രകൃതി സമ്പത്ത്.
കൂടാതെ 14  ജില്ലാതല റിപ്പോർട്ടുകൾ, പരിസ്ഥിതി പ്രവർത്തകരുടെ 60  പ്രബന്ധങ്ങൾ, ശാസ്ത്രജ്ഞരുടെയും  വിദ്യാർഥികളുടെയും അവതരണങ്ങൾ എന്നിവ ഉൾപ്പെടെ എൺപതോളം വിഷയങ്ങൾ ചർച്ച ചെയ്തു. 
അനുബന്ധമായി പരിസ്ഥിതി ചിത്രങ്ങളുടെ പ്രദർശനമായ ഹരിതം 2011 , പരിസ്ഥിതി കലോത്സവം, ഗ്രീൻ ഫിലിം ഫെസ്ടിവൽ  ,ഹരിത വിദ്യാർഥി സംഗമം , ഹരിത സാഹിത്യ സംഗമം , പ്രദർശനങ്ങൾ എന്നിവയും സംഘടിക്കപ്പെട്ടു.

## അവലംബം
ഡി.വി. സദാനന്ദ ഗൗഡ

2014 മുതൽ 2024 വരെ ബാംഗ്ലൂർ നോർത്ത് മണ്ഡലത്തിൽ നിന്നുള്ള ലോക്സഭാംഗമായിരുന്ന ദക്ഷിണ കന്നടയിൽ നിന്നുള്ള മുതിർന്ന ബി.ജെ.പി നേതാവാണ് * ദേവരകൊണ്ട വെങ്കപ്പ സദാനന്ദ ഗൗഡ * എന്നറിയപ്പെടുന്ന ** ഡി.വി.സദാനന്ദ ഗൗഡ.(ജനനം : 18 മാർച്ച് 1953) **
നാലു തവണ കേന്ദ്ര കാബിനറ്റ് വകുപ്പ് മന്ത്രി, രണ്ട് തവണ ലോക്സഭാംഗം, രണ്ട് തവണ നിയമസഭാംഗം, നിയമസഭയിലെ പ്രതിപക്ഷ ഉപ-നേതാവ് എന്നീ നിലകളിൽ പ്രവർത്തിച്ച സദാനന്ദ ഗൗഡ 2011 മുതൽ 2012 കർണാടക മുഖ്യമന്ത്രിയായിരുന്നു.
2006-ൽ സദാനന്ദ ഗൗഡ ബി.ജെ.പി സംസ്ഥാന അധ്യക്ഷനായി ചുമതലയേറ്റു. ഇദ്ദേഹത്തിൻ്റെ സംഘടനാ മികവിൽ 
2008-ലെ സംസ്ഥാന നിയമസഭ തിരഞ്ഞെടുപ്പിൽ കർണാടകയിൽ ആദ്യമായി ബി.ജെ.പി സർക്കാർ അധികാരത്തിൽ എത്തി. 224 അംഗ നിയമസഭയിൽ അന്ന് ബി.ജെ.പി ഒറ്റയ്ക്ക് 110 സീറ്റ് നേടി. ജെ.ഡി.എസിൻ്റെ പിന്തുണയോടെ ബി.ജെ.പി ആദ്യമായി സർക്കാർ രൂപീകരിച്ചപ്പോൾ മുതിർന്ന ബി.ജെ.പി നേതാവായ ബി.എസ്.യദിയൂരപ്പ മുഖ്യമന്ത്രിയായി തിരഞ്ഞെടുക്കപ്പെട്ടു.

## ജീവിതരേഖ
കർണാടകയിലെ ദക്ഷിണ കന്നട ജില്ലയിലെ സുള്ള്യ താലൂക്കിലെ ഒരു തുളു-ഗൗഡ കുടുംബത്തിൽ വെങ്കപ്പ ഗൗഡയുടേയും കമലയുടേയും മകനായി 1953 മാർച്ച് 18ന് ജനനം. പ്രാഥമിക വിദ്യാഭ്യാസത്തിന് ശേഷം പുട്ടൂരിലുള്ള സെൻറ് ഫിലോമിന കോളേജിൽ നിന്ന് ബിരുദവും ഉടുപ്പിയിലെ വൈകുണ്ഠ ബാലിക കോളേജിൽ നിന്ന് നിയമബിരുദവും നേടി. 1976-ൽ അഭിഭാഷകനായി ഔദ്യോഗിക ജീവിതമാരംഭിച്ച സദാനന്ദ ഗൗഡ 1979 മുതൽ 1982 വരെ അസിസ്റ്റൻറ് പബ്ലിക് പ്രോസിക്യൂട്ടറായി പ്രവർത്തിച്ചു.
രാഷ്ട്രീയ പ്രവർത്തനം തുടങ്ങിയതോടെ ജോലി രാജിവച്ചു.

## രാഷ്ട്രീയ ജീവിതം
കോളേജിൽ പഠിക്കുമ്പോൾ വിദ്യാർത്ഥി സംഘടനയായ എ.ബി.വി.പിയുടെ ജില്ലാ ജനറൽ സെക്രട്ടറിയായി പ്രവർത്തിച്ച ഗൗഡ
കോളേജ് യൂണിയൻ്റെ ജനറൽ സെക്രട്ടറിയായിരുന്നു.
ബി.ജെ.പിയുടെ പൂർവ്വ വിഭാഗമായിരുന്ന ഭാരതീയ ജനസംഘത്തിലൂടെയാണ് രാഷ്ട്രീയ പ്രവേശനം. സംഘത്തിൻ്റെ സുള്ള്യ മണ്ഡലം പ്രസിഡൻറായിരുന്നു.
പിന്നീട് യുവമോർച്ചയിലൂടെ ബി.ജെ.പിയിലേക്കെത്തിയ ഗൗഡ
നിയമസഭാംഗം, നിയമസഭയിലെ പ്രതിപക്ഷ ഉപനേതാവ്, ലോക്സഭാംഗം, കർണാടക മുഖ്യമന്ത്രി, നിയമസഭയിലെ പ്രതിപക്ഷ നേതാവ്, ബി.ജെ.പി സംസ്ഥാന പ്രസിഡൻ്റ്, കേന്ദ്ര കാബിനറ്റ് വകുപ്പ് മന്ത്രി എന്നീ നിലകളിലും പ്രവർത്തിച്ചു. 

** പ്രധാന പദവികളിൽ **

* 1980 : യുവമോർച്ച ജില്ലാ പ്രസിഡൻ്റ്, ദക്ഷിണ കന്നട
* 1983-1988 : യുവമോർച്ച, സംസ്ഥാന ജനറൽ സെക്രട്ടറി
* 1994 : നിയമസഭാംഗം, പുട്ടൂർ
* 1999 : നിയമസഭാംഗം, പുട്ടൂർ
* 1999-2004 : നിയമസഭയിലെ പ്രതിപക്ഷ ഉപ-നേതാവ്
* 2003-2004 : ബി.ജെ.പി, സംസ്ഥാന ജനറൽ സെക്രട്ടറി
* 2004 : ലോക്സഭാംഗം, മംഗളൂരു
* 2004 : ബി.ജെ.പി, ദേശീയ സെക്രട്ടറി
* 2006-2010 : ബി.ജെ.പി, സംസ്ഥാന പ്രസിഡൻ്റ്
* 2009-2011 : ലോക്സഭാംഗം, ഉടുപ്പി-ചിക്കമംഗളൂർ
* 2011-2012 : കർണാടക മുഖ്യമന്ത്രി
* 2013-2014 : പ്രതിപക്ഷ നേതാവ്, നിയമസഭ കൗൺസിൽ
* 2014 : ലോക്സഭാംഗം, ബാംഗ്ലൂർ നോർത്ത്
* 2014 : കേന്ദ്ര റെയിൽവേ മന്ത്രി
* 2014-2016 : കേന്ദ്ര നിയമ നീതി വകുപ്പ് മന്ത്രി
* 2016-2019 : കേന്ദ്ര സ്ഥിതി വിവരണക്കണക്ക് വകുപ്പ് മന്ത്രി
* 2018-2021 : കേന്ദ്ര രാസവളം-രാസവസ്തു വകുപ്പ് മന്ത്രി
* 2019-2024 : ലോക്സഭാംഗം, ബാംഗ്ലൂർ നോർത്ത്

## സ്വകാര്യ ജീവിതം
* ഭാര്യ : ദത്ത
* മക്കൾ :
* കൗശിക്
* കാർത്തിക്

## അവലംബം


വർഗ്ഗം:കർണ്ണാടകത്തിലെ മുഖ്യമന്ത്രിമാർ
വർഗ്ഗം:ഭാരതീയ ജനതാ പാർട്ടി നേതാക്കൾ
സദാനന്ദ ഗൗഡ, ഡി.വി.
വർഗ്ഗം:ഇന്ത്യയുടെ റെയിൽവെ മന്ത്രിമാർ
വർഗ്ഗം:നരേന്ദ്ര മോദി മന്ത്രിസഭ
വർഗ്ഗം:1953-ൽ ജനിച്ചവർ
ശിരുവാണി

പാലക്കാട് ജില്ലയിലെ മണ്ണാർക്കാടിനടുത്തുള്ള ഒരു നിത്യഹരിത വനമാണ് ശിരുവാണി. പശ്ചിമഘട്ടമലനിരകളിൽ സ്ഥിതിചെയ്യുന്ന മനോഹരമായ  ഈ വനം സസ്യ , ജന്തു വൈവിധ്യത്താൽ സമ്പന്നമാണ്.
## അവലംബം
ഭക്ഷ്യ സുരക്ഷ ഗുണനിലവാര നിയമം (2006)

ഭക്ഷ്യ സുരക്ഷയേയും ഗുണനിലവാരത്തെയും സംബന്ധിച്ചുള്ളഇന്ത്യയിലെ നിയമമാണ് **ഭക്ഷ്യ സുരക്ഷ നിയമം  2006: (ഫുഡ്‌ സേഫ്റ്റി ആക്റ്റ്  2006 )** അഥവാ ഫുഡ് സേഫ്റ്റി ആന്റ് സ്റ്റാൻഡേർഡ്‌സ് ആക്ടും അനുബന്ധ ചട്ടങ്ങളും -2006 . ഈ നിയമം  2011 ഓഗസ്റ്റ്‌ 5 മുതൽ മുതൽ കേരളം ഉൾപ്പെടെ ഇന്ത്യയിലെ എല്ലാ സംസ്ഥാനങ്ങളിലും നിലവിൽ വന്നു. ദില്ലി ആസ്ഥാനമായുള്ള ഫുഡ് സേഫ്ടി ആൻഡ്‌ സ്ടാണ്ടാർഡ്സ് അതോറിറ്റി ഓഫ് ഇന്ത്യ (FSSAI ), ഈ നിയമം നടപ്പാക്കുന്ന കേന്ദ്ര അധികാര സ്ഥാപനമാണ്‌.   ഇതിന്റെ അധ്യക്ഷൻ , ഹൈദ്രാബാദിലെ  നാഷനൽ ഇസ്ട്രിടുട്ട്  ഓഫ്  നുട്രീഷൻ ഡയറക്ടർ ശശികേരൻ.    http://timesofindia.indiatimes.com/city/hyderabad/New-provisions-for-packaged-food-labelling-soon/articleshow/12498177.cms  
## ലൈസൻസിങ് അതോറിറ്റി
ഈ നിയമപ്രകാരം, ഭക്ഷ്യ വ്യാപാരികൾക്കും ഭക്ഷ്യ ഉൽപാദകർക്കും വിതരണക്കാർക്കും  ഇറക്കുമാതിക്കാർക്കും  നിർബന്ധിത രജിസ്‌ട്രേഷനും ലൈസൻസും ആവശ്യമാണ്‌. ഇതിനായി എല്ലാ ജില്ലകളിലും ലൈസൻസിങ് അതോറിറ്റികൾ ഉണ്ടാവും.
## വളരെ പ്രസക്തമായവ
ഈ നിയമമനുസരിച്ച് ആഹാരപദാർത്ഥങ്ങളുടെ ഗുണനിലവാരം കുറയുകയോ ജീവന് ഹാനികരമായ മായം ഭക്ഷണത്തിൽ ചേർക്കുകയോ ചെയ്തുവെന്ന് കണ്ടെത്തിയാൽ കുറ്റകാർക്കെതിരെ കോമ്പൗണ്ടിങും ഫൈനും അടക്കമുള്ള ശിക്ഷകളാണ് നിഷ്‌കർഷിച്ചിട്ടുള്ളത്. കുറ്റകത്യങ്ങളുടെ കാഠിന്യമനുസരിച്ച് 10 ലക്ഷം രൂപ വരെ പിഴയും ജീവപര്യന്തവും ശിക്ഷകൾ  നിർദ്ദേശിക്കുന്നു. ഇത്തരം കേസുകൾ കൈകാര്യം ചെയ്യാൻ  കേരള സംസ്ഥാന ഫുഡ്‌ സേഫ്റ്റി അഡ്ജുഡിക്കേറ്റിങ് ഓഫീസറേയും അപ്പീലുകൾ കേൾക്കാൻ ജില്ലാ ജഡ്ജിയുടെ റാങ്കിൽപ്പെട്ട ഫുഡ് സേഫ്റ്റി അപ്പലറ്റ് ട്രൈബ്യൂണലിനെയും നിയമിക്കും.കൂടാതെ  ഇതിനായി സ്‌പൈഷ്യൽ കോടതികളും സ്‌പെഷ്യൽ പ്രോസിക്ക്യൂട്ടർമാരും ആവശ്യമാണ്‌.
## പശ്ചാത്തലം
കേരളത്തിൽ നിലവിലുണ്ടായിരുന്ന 1954 ൽ പാസാക്കിയ മായം ചേർക്കൽ  നിരോധന നിയമം അപര്യാപ്തമാണെന്ന് വ്യക്തമായതിനെ തുടർന്ന്   **കേന്ദ്ര ഫുഡ് സേഫ്റ്റി ആന്റ് സ്റ്റാൻഡേർഡ്‌സ് ആക്ടും അനുബന്ധ ചട്ടങ്ങളും - 2006**  കേരളത്തിലും പ്രാബല്യത്തിൽ കൊണ്ടുവരുകയാണ് ഇപ്പോൾ ചെയ്തത്.  2006  ഓഗസ്റ്റ്‌ 23 നു, കേന്ദ്രം പാസാക്കിയ  ഈ നിയമം 2010 ജൂലൈ  29 നു നിലവിൽ വന്നതായി കേന്ദ്രം ഉത്തരവ് പുറപ്പെടുവിച്ചിരുന്നു.
## താൽക്കാലിക  ഇളവുകളും ബോധവൽക്കരണവും
മൂന്നു മാസത്തോളം എല്ലാവരെയും ബോധാവൽക്കരിച്ച ശേഷം  നിയമം കർശനമായി നടപ്പാക്കും. നിയമാനുസരണം പ്രവർത്തിക്കാത്ത സ്ഥാപനങ്ങൾക്ക് മുൻ‌കൂർ നോട്ടീസ് നൽകി പിഴവ് തിരുത്താൻ സാവകാശം നൽകും. ഉൽപ്പാദകരും വിതരണക്കാരും ഉൾപ്പെടെ എല്ലാവര്ക്കും നിലവാരം മെച്ചപ്പെടുത്തുന്നാതിനു സമയം നൽകും. 

## അവലംബം
*http://www.madhyamam.com/news/106345/110805
*http://mofpi.nic.in/images/fsnstds.pdf  
* മലയാള മനോരമ, 2011  ഓഗസ്റ്റ്‌ 6 ശനി, പേജ് 14 , കൊച്ചി .